Հայտ-հիմնավորում

«Պետական աջակցություն սահմանամերձ համայնքներին» (1212 ծրագիր-12003 միջոցառում) ծրագրի (այսուհետև՝ Ծրագիր) շրջանակներում աջակցություն են ստանում ՀՀ կառավարության 18.12.2014թ. 1444-Ն որոշմամբ հաստատված Սոցիալական աջակցություն ստացող համայնքների բնակավայրերի ցանկում ներառված 13 համայնքի 82 բնակավայրի բնակիչները՝ բնական գազի, էլեկտրաէներգիայի, ոռոգման ջրի սակագնի մասնակի ու անշարժ գույքի հարկի փոխհատուցման նպատակով։

2023 թվականին Ծրագրի փաստացի ծախսը կազմել է 1 000 230.6 հազ. դրամ, մասնավորապես՝ ՀՀ Արարատի մարզպետի աշխատակազմ՝ 19079.3 հազ. դրամ, ՀՀ Գեղարքունիքի մարզպետի աշխատակազմ՝ 119 582.9 հազ. դրամ, ՀՀ Սյունիքի մարզպետի աշխատակազմ ՝ 202 333.4 հազ. դրամ, ՀՀ Վայոց ձորի մարզպետի աշխատակազմ՝ 57 276.7 հազ. դրամ, ՀՀ Տավուշի մարզպետի աշխատակազմ ՝ 549 165.9 հազ. դրամ, Ջրային կոմիտե՝ 52 792.3 հազ. դրամ։

2024 թվականի պետական բյուջեով նախատեսված է եղել 988 933.7 հազ. դրամ, որը կբաշխվի ըստ համապատասխան կատարողների (նախագիծը ներկայացվել է Վարչապետի աշխատակազմ )։ Բաշխման համար հիմք է ընդունվում 2023 թվականի փաստացի ծախսը, ըստ այդմ՝ ՀՀ Արարատի մարզպետի աշխատակազմին կհատկացվի 19 000.0 հազ. դրամ, ՀՀ Գեղարքունիքի մարզպետի աշխատակազմին՝ 119 000.0 հազ. դրամ, ՀՀ Սյունիքի մարզպետի աշխատակազմին՝ 202 000.0 հազ. դրամ, ՀՀ Վայոց ձորի մարզպետի աշխատակազմին՝ 57 000.0 հազ. դրամ, ՀՀ Տավուշի մարզ՝ 549 000.0 հազ. դրամ, իսկ Ջրային կոմիտեին 42 933.7 հազ. դրամ, *մոտ 9 858.6 հազ. դրամով պակաս, քան 2023 թվականին փաստացի իրականացված ծախսը*։

Ջրային կոմիտեն իր գրությամբ խնդրել է 1212-12003 միջոցառմամբ 2024 թվականին նախատեսված 42 933.7 հազար դրամ գումարի փոխարեն նախատեսել 63 171.7 հազար դրամ գումար՝ պայմանավորված 2023 թվականին սահմանամերձ համայնքներում ավելացած ոռոգվող հողատարածքների և ջրօգտագործողների թվաքանակով։

Այսիքնը՝ ըստ մարզպետների աշխատակազմերի և Ջրային կոմիտեի կողմից ներկայացված առաջարկությունների գումարի չափը կազմում է ավելի քան 1 009 000.0 հազ դրամ։

Հարկ ենք համարում նշել նաև, որ Ծրագրի ծախսերի ավելացմանն է նպաստել նաև այն փաստը, որ Լեռնային Ղարաբաղից բռնի տեղահանված ընտանիքները տեղավորվել են նաև սահմանամերձ բնակավայրերում։

Միաժամանակ տեղեկացնում ենք, որ ՀՀ ՏԿԵ նախարարությունը մշակել և շրջանառել է «Հայաստանի Հանրապետության կառավարության 2014 թվականի դեկտեմբերի 18-ի N1444-Ն որոշման մեջ փոփոխություններ և լրացում կատարելու մասին» որոշման նախագիծ, որով առաջարկվում է սոցիալական աջակցություն ստացող բնակավայրերի թիվն ավելացնել ևս մեկով՝ Կուտական բնակավայրով։ Նախագիծը ներկայումս հանրային քննարկման է ներկայացվել։

Հաշվի առնելով վերոգրյալը՝ առաջարկում ենք 2025-2027 թթ. ՄԺԾԾ-ում «Պետական աջակցություն սահմանամերձ համայնքներին» (1212 ծրագիր-12003 միջոցառում) ծրագրի համար նախատեսել 1 005 000.0 հազ. դրամի չափով գումար։