2025-2027 ԹՎԱԿԱՆՆԵՐԻՄԻՋՆԱԺԱՄԿԵՏԾԱԽՍԱՅԻՆԾՐԱԳՐԻԵՎ ՀՀ 2025 ԹՎԱԿԱՆԻ

ԲՅՈՒՋԵՏԱՅԻՆՖԻՆԱՆՍԱՎՈՐՄԱՆՀԱՅՏ

|  |  |
| --- | --- |
| Պետական մարմինը՝ | *ՀՀ Տարածքային կառավարման և ենթակառուցվածքների նախարարություն* |
| **Հայտի հաստատման ամսաթիվը**՝ | *05 մարտի 2024* |

# 1. ՆՊԱՏԱԿՆԵՐԸ ԵՎ ԹԻՐԱԽՆԵՐԸ ՄԺԾԾ ԺԱՄԱՆԱԿԱՀԱՏՎԱԾՈՒՄ

Կառավարության 2021-2026 թթ. Ծրագիր, ոլորտային և/կամ այլ ռազմավարություն»:

ՀՀ կառավարության 18/08/2021թ. թիվ 1363-Ա որոշմամբ հաստատաված ՀՀ կառավարության ծրագրի «3.2 Ճանապարհաշինություն» բաժին: Քաղաքի տնտեսական, սոցիալական և էկոլոգիական զարգացման, ինչպես նաև ազգաբնակչության կենսամակարդակի բարելավման կարևոր նախադրյալ է հիմնանորորգված ճանապարհային ցանցը ուղեկցող կոմունիկացիաներով, այդ թվում ջրահեռացումն ու արդիականցված փողոցային լուսավորությունը, որը կնպաստի զբոսաշրջիկների թվի աճին, նոր աշխատատեղերի ստեղծմանն ու քաղաքացիների անվտանգության մակարդակի բարձրացմանը։

# 2. ԾԱԽՍԱՅԻՆ ԳԵՐԱԿԱՅՈՒԹՅՈՒՆՆԵՐԸ ՄԺԾԾ ԺԱՄԱՆԱԿԱՀԱՏՎԱԾՈՒՄ

*12017,12018* - Նախատեսվում է հիմնանորոգել Գյումրի քաղաքի Անի և Ավստրիական թաղամասերի ողջ փողոցային ցանցը և արդիականացնել միևնույն թաղամասերի և Անի թաղամասը քաղաքին կապող Շիրակացի փողոցի արտաքին լուսավորությունը, արդյունքում կունենանք հիմնանորոգված ճանապարհային ցանցով՝ մաքուր մայթերով և խնամված սիզամարգերով և արդիականացված արտաքին լուսավորության համակարգով թաղամասեր, որտեղ բնակվում է քաղաքի բնակչության շուրջ 20%:

*12016* - Վերը նշված թաղամասերի փողոցային ցանցի հիմնանորոգման ծրագրի իրականացման աջակցության պայմանագրի կնքում՝ մանրամասն նախագծերի պատրաստում, տեխնիկական վերահսկողության իրականացում, ինչպես նաև «Գյումրի քաղաքի շարժականության ակտիվների (քաղաքային ճանապարհների և հանրային տրանսպորտի ակտիվների) կառավարման և բարելավման պլանի» մշակում և իրագործում, որի շրջանակով նախատեսվող ծրագրաշարի ձեռքբերմամբ և գործարկումով կունենանք տվյալ ակտիվների գույքագրման և մշտադիտարկման կարևոր գործիք։

# 

# 3. ՄԺԾԾ ԺԱՄԱՆԱԿԱՀԱՏՎԱԾՈՒՄ ԻՐԱԿԱՆԱՑՎԵԼԻՔ ԾԱԽՍԱՅԻՆ ԾՐԱԳՐԵՐԸ

3.1. Պարտադիր և հայեցողական ծախսերը

Սահմանված միջազգային պայմանագրով՝ Վերակառուցման և զարգացման եվրոպական բանկի և Հայաստանի Հանրապետության միջև 2016թ.-ի մայիսի 11-ին կնքված վարկային համաձայանգրի և 2024թ.-ի փետրվարի 16-ին ստորագրված վարկային համաձայնագրի թիվ 2 փոփոխությամբ։ Պարտադիր ծախսեր, Տրանսֆերտների տրամադրում։

3.2. Գոյություն ունեցող ծախսային պարտավորությունները

3.3. Նոր նախաձեռնությունները

Սույն նախաձեռնությամբ առաջարկվում է Վերակառուցման և Զարգացման Եվրոպական Բանկի(ՎԶԵԲ) վարկային և դրամաշնորհային միջոցների հաշվին իրականացնել Գյումրի քաղաքի հասարակական էլեկտրական տրանսպորտային միջոցների և դրանց լիցքավորման կայանների ձեռքբերում և գործարկում։

Ծրագրի շրջանակներում նախատեսվում է արդիականացնել հասարակական տրանսպորտի ցանցը. մասնավորապես՝ ներկրել և շահագործել 20-24 տեղանոց՝ միջին մեծության թվով 50 էլեկտրական ավտոբուսներ՝ դրանց լիցքավորման 12 երկվարդակ կայաններով: Միջին տեղատարողության ուղևորատար էլեկտրական ավտոբուսներով համալրված, բարձր արդյունավետությամբ աշխատող և անվտանգ հանրային տրանսպորտային ցանց, կառավարելի և էկոլոգիապես մաքուր համակարգ։ Ծրագիրը կնպաստի Կառավարության 2021-2026 թթ. Ծրագիր, ոլորտային և/կամ այլ ռազմավարություն», Կետ 2.2 "ԿԱՅՈՒՆ ԶԱՐԳԱՑՈՒՄ ԵՎ ԿԱՆԱՉ ՏՆՏԵՍՈՒԹՅՈՒՆ", նախապատրաստել ենթակառուցվածքների անցումը դեպի այլընտրանքային տրանսպորտի։

Ֆինանսավորման այլընտրանքային աղբյուրներ չեն նախատեսվում։

# 4. ՈՉ ԲՅՈՒՋԵՏԱՅԻՆ ԱՂԲՅՈՒՐՆԵՐԻՑ ՍՊԱՍՎՈՂ ԵԿԱՄՈՒՏՆԵՐԸ

# 5. ՏԱՐԱԾՔԱՅԻՆ ԶԱՐԳԱՑՄԱՆՆ ԱՌՆՉՎՈՂ ԾՐԱԳՐԵՐԸ/ՄԻՋՈՑԱՌՈՒՄՆԵՐԸ

# 6. ՄԻՋՈԼՈՐՏԱՅԻՆ (ԽԱՉՎՈՂ) ԲՆՈՒՅԹԻ ԱՌԱՆՁԻՆ ՔԱՂԱՔԱԿԱՆՈՒԹՅՈՒՆՆԵՐԻՆ ԱՌՆՉՎՈՂ ԾՐԱԳՐԵՐԸ/ՄԻՋՈՑԱՌՈՒՄՆԵՐԸ

# 7. ԱՐՏԱՔԻՆ ԱՂԲՅՈՒՐՆԵՐԻՑ` ՊԵՏԱԿԱՆ ԲՅՈՒՋԵ ՍՏԱՑՎՈՂ ՎԱՐԿԵՐԻ ԵՎ ԴՐԱՄԱՇՆՈՐՀՆԵՐԻ ՀԱՇՎԻՆ ԻՐԱԿԱՆԱՑՎԵԼԻՔ ԾՐԱԳՐԵՐԸ/ ՄԻՋՈՑԱՌՈՒՄՆԵՐԸ

«Գյումրու քաղաքային ճանապարհներ» ծրագրի իրականացման նպատակով Վերակառուցման և զարգացման եվրոպական բանկից (այսուհետ՝ ՎԶԵԲ) ներգրավվել են 14,6 մլն եվրո գումարի չափով վարկայինև 5,3 մլն եվրո գումարի չափով դրամաշնորհային միջոցներ: Մեկ այլ դրամաշնորհ՝ 2 մլն եվրո գումարի չափով, ներգրավվել է Արևելյան Եվրոպայի էներգախնայողության ու շրջակա միջավայրի գործընկերության («E5P») տարածաշրջանային հիմնադրամից: Վարկային(12017 միջոցառում) և դրամաշնորհային(12018 միջոցառում) միջոցների ներգրավումն իրականացվել է երեք տրանշներով։ Վարկի 5,3-ական մլն եվրո գումարի չափով երկու տրանշները, այդ թվում՝ 2,65-ական մլն եվրո գումարի չափով ՎԶԵԲ-ի երկու դրամաշնորհներն ուղղված են ճանապարհաշինությանը, իսկ վարկի 4 մլն եվրո ծավալով երրորդ տրանշը, այդ թվում՝ E5P դրամաշնորհը՝ քաղաքային լուսավորության արդիականացմանը: ՎԶԵԲ-ի հետ բանակցությունների արդյունքում վերանայվել է Ծրագրի Գ Տրանշի իրագործման շրջանակը, որի արդյունքում հիմնանորոգվելու են Գյումրի քաղաքի Անի և Ավստրիական թաղամասերի ճանապարհային ցանցը, ինչպես նաև նույն թաղամասերի և Շիրակացի փողոցի արտաքին լուսավորության արդիականացումը` 1284 նոր լուսադիոդային լուսատուների և դրանց կառավարման համակարգի տեղադրմամբ։

Ծրագրի Գ տրանշի նոր շրջանակը, որն ընդգրկում է թե՛ ճանապարհաշինության, թե՛ փողոցային լուսավորության բաղադրիչներ, ընդ որում՝ նոր շրջանակի ընդհանուր արժեքը կազմում է մոտ 10,2 մլն եվրո՝ վարկով և դրամաշնորհով հատկացված 6 մլն եվրոյի փոխարեն: Հավելյալ 1,5 մլն եվրո կպահանջվի աշխատանքների իրականացման աջակցության և տեխնիկական վերահսկողության համար: Առաջացած ֆինանսական բացը (5,7 մլն եվրո) նախատեսվում է լրացնել հետևյալ աղբյուրներից.

* Ա և Բ տրանշների վարկային և դրամաշնորհային միջոցների խնայողություն (մոտ 2,3 մլն եվրո),
* վարկի ավելացում՝ 2,72 մլն եվրո ծավալով նոր տրանշի սահմանմամբ(12016 և 12017 միջոցառումներ)՝ վարկային համաձայնագրի թիվ 2 փոփոխության համաձայն,
* ծրագրի իրականացման աջակցության ներգրավում ՎԶԵԲ-ից՝ 0,75 մլն եվրո գումարի չափով(12016 միջոցառում):
* «Գյումրի քաղաքի շարժականության ակտիվների (քաղաքային ճանապարհների և հանրային տրանսպորտի ակտիվների) կառավարման և բարելավման պլանի» մշակում և իրագործում՝ հավելյալ 0.06 մլն եվրոյի ներգրավում ՎԶԵբ դրամաշնորհային միջոներից(12016 միջոցառում)։

Թվարկված ծախսերին յուրաքանչյուր միջոցառման մասով ավելանում է ԱԱՀ կամ ոչ ռեզիդենտ կազմակերպության շահութահարկի գծով՝ 20% ՀՀ պետական համաֆինանսավորում։

Տեխնիկական աջակցության և խորհրդատվության գծով հայտարարվել է մրցույթ խորհրդատվության պայմանագրի կնքման նպատակով(12016 միջոցառում)։ Այժմ ընթանում են մասնակիցների կողմից հետաքրքրություների արտահայտման հայտերի գնահատման գործընթացներ։

Ծրագրի ավարտը նախատեսվում է 2028թ.-ի նոյեմբերի 28-ին։

# 8. ՄԺԾԾ ԺԱՄԱՆԱԿԱՀԱՏՎԱԾՈՒՄ ՖԻՆԱՆՍԱԿԱՆ ՊԱՀԱՆՋՆԵՐԻ ԱՄՓՈՓՈՒՄ

2025-2027թթ ժամանակահատվածի համարպետական մարմնի պատասխանատվության ներքո գտնվող բնագավառ(ներ)ի գծով ֆինանսական պահանջների վերաբերյալ ամփոփ տեղեկատվություն*.*

1157, «Գյումրու քաղաքային ճանապարհներ» ծրագիր.

2025 - 1,571,274 հազ. ՀՀ դրամ, որից 261,879 հազ ՀՀ դրամ ՀՀ պետական համաֆինանսավորում

2026 - 2,257,270 հազ. ՀՀ դրամ, որից 376,212 հազ ՀՀ դրամ ՀՀ պետական համաֆինանսավորում

2027 - 1,570,007 հազ. ՀՀ դրամ, որից 261,668 հազ. ՀՀ դրամ ՀՀ պետական համաֆինանսավորում

Նոր նախաձեռնություն.

1157, Վերակառուցման և զարգացման եվրոպական բանկի վարկային և դրամաշնորհային միջոցների հաշվին իրականացվող "Գյումրի քաղաքում ներհամայնքային ուղևորափոխադրումներ իրականացնելու նպատակով էլեկտրական ավտոբուսների և դրանց լիցքավորման կայնանների ձեռքբերման" ծրագիր

2025 - 1,589,328 հազ. ՀՀ դրամ, որից 264,888 հազ. ՀՀ դրամ ՀՀ պետական համաֆինանսավորում

2026 - 2,428,493 հազ. ՀՀ դրամ, որից 404,749 հազ. ՀՀ դրամ ՀՀ պետական համաֆինանսավորում

2027 - 4,151,325 հազ. ՀՀ դրամ, որից 691,888 հազ. ՀՀ դրամ ՀՀ պետական համաֆինանսավորում։

202026-9. ՀԱՅՏԻ ԻՍԿԵՐԸ

# ՀԱՎԵԼՎԱԾՆԵՐ