ՀԱՇՎԱՐԿ - ՀԻՄՆԱՎՈՐՈՒՄ

<<Հայաէրոնավիգացիա>> ՓԲ ընկերության կողմից Հայաստանի Հանրապետության թռիչքային տեղեկատվության գոտու սահմաններում գանձումներից ազատված թռիչքներին մատուցված երթուղային աերոնավիգացիոն ծառայությունների գումարների

Համաձայն <<ԵՎՐՈԿՈՆՏՐՈԼ>> օդանավագնացության անվտանգության եվրոպական կազմակերպության /այսուհետ՝ ԵՎՐՈԿՈՆՏՐՈԼ/ <<Մայրուղային գանձումների ծախսահիմքի սահմանման և միավորի դրույքաչափերի հաշվարկի սկզբունքներ>>-ի /այսուհետ՝ Սկզբունքներ/ և ՀՀ կառավարության 13.12.2002թ. թիվ 2074-Ն որոշման կետ 4․1-ի <<Հայաէրոնավիգացիա>> ՓԲ ընկերության կողմից 2023թ. հունվարի 1-ից մինչև 2023թ. դեկտեմբերի 31-ը ժամանակահատվածում Հայաստանի Հանրապետության թռիչքային տեղեկատվության գոտու սահմաններում սպասարկված և գանձումներից ազատված 125 թռիչքների երթուղային աերոնավիգացիոն ծառայությունների արժեքը կազմել է **8․528,95 եվրո** կամ համարժեք **3․624,8 հազ․ ՀՀ դրամ** (ըստ e-invoicing համակարգի դուրսգրված հաշիվ-ապրանքագրերի):

Միևնույն ժամանակ, հաշվի առնելով յուրաքանչյուր հաջորդիվ տարվա ընթացքում գանձումներից ազատված թռիչքների քանակների, երթուղային աերոնավիգացիոն ծառայությունների սակագների փոփոխությունների, ինչպես նաև եվրո արտարժույթի փոխարժեքների տատանումների անկանխատեսելիությունը, Հայաստանի Հանրապետության թռիչքային տեղեկատվության գոտու սահմաններում 2024-2027թթ-ին գանձումներից ազատված թռիչքների քանակի և դրանց երթուղային աերոնավիգացիոն ծառայությունների արժեքի կանխատեսման համար առաջարկվում է հիմք ընդունել 2021-2023թթ-ի փաստացի տվյալների միջինացված արժեքները /տես ստորև աղյուսակը/․

|  |  |  |  |
| --- | --- | --- | --- |
| **Տարի** | **Թռիչքների քանակ** | **գումար, եվրո** | **1 թռիչքի միջ․ գումար** |
|  |
| 2021 | 99 | 5392.69 | 54.47 |  |
| 2022 | 129 | 12941.52 | 100.32 |  |
| 2023 | 125 | 8528.95 | 68.23 |  |
| **Ընդամենը** | **353** | **26863.16** | **76.10** |  |
| *1 տարվա կտրվածքով կատարված թռիչքների քանակ /միջ․ թվաբ․/* | ***118*** |  |  |  |

Ըստ բերված աղյուսակի տվյալների, առաջարկվում է Հայաստանի Հանրապետության թռիչքային տեղեկատվության գոտու սահմաններում 2024թ-ին գանձումներից ազատված թռիչքների երթուղային աերոնավիգացիոն ծառայությունների գումարների փոխհատուցման համար նախատեսել **8979,8 եվրո** (118 չվերթ x 76,10 եվրո) կամ համարժեք **4․040,9 հազ․ ՀՀ դրամ** (հաշված ՝ 1 եվրո = 450,0 ՀՀ դրամ փոխարժեքով)։

Հաշվի առնելով այն հանգամանքը, որ համաձայն ԵՎՐՈԿՈՆՏՐՈԼ-ի Սկզբունքների կետ 3․6-ի Պայմանադիր պետությունները պետք է ծածկեն այն ծառայությունների ծախսերը, որոնք օդային նավագնացության ծառայություններ տրամադրողները մատուցել են օդային երթուղիների սպասարկման վճարներից ազատված թռիչքներին, ՀՀ Քաղաքացիական ավիացիայի կոմիտեի 2024թ-ի բյուջեով նախատեսված 2․500,0 հազ․ ՀՀ դրամ հատկացումը չի բավարարի 2023-2024թթ․ գանձումներից ազատված թռիչքների երթուղային ծառայությունների ամբողջ արժեքի (**7665,7 հազ․ ՀՀ դրամ**) փոխհատուցման համար։ Հետևաբար, <<Հայաէրոնավիգացիա>> ՓԲԸ-ի կողմից ՀՀ օդային տարածքում գանձումներից ազատված թռիչքներին 2023թ․-ին փաստացի մատուցված և 2024թ կանխատեսվող երթուղային աերոնավիգացիոն ծառայությունների գումարները ամբողջությամբ մարելու համար անհրաժեշտ է լրացուցիչ ֆինանսավորում՝ **5․165,7 հազ․ ՀՀ դրամի** չափով ։

Ինչ վերաբերվում է 2025-2027թթ․ միջնաժամկետ ժամանակահատվածի կանխատեսմանը, ապա վերը նկարագրված մեթոդաբանության կիրառմամբ առաջարկվում է գանձումներից ազատված թռիչքների երթուղային աերոնավիգացիոն ծառայությունների գումարների փոխհատուցման համար Քաղաքացիական ավիացիայի կոմիտեի 2025-2027թթ․ ժամանակահատվածի յուրաքանչյուր տարվա բյուջեում նախատեսել **4․230,0 հազ․ ՀՀ դրամ** (հաշված՝ 1 եվրո = 470,0 ՀՀ դրամ փոխարժեքով)։