**ՀՀ տարածքային կառավարման և ենթակառուցվածքների նախարարություն**

**Սոցիալական ներդրումների և տեղական զարգացման ծրագրի գծով**

(ոլորտի կամ պետական մարմնի անվանումը)

2025

ԹՎԱԿԱՆԻ ԲՅՈՒՋԵՏԱՅԻՆ ՖԻՆԱՆՍԱՎՈՐՄԱՆ ՀԱՅՏ

Սոցիալական ներդրումների և տեղական զարգացման (ՍՆՏԶ) ծրագիրը սկսվել է 2015թ և կշարունակվի մինչև 2025 թվականի մայիսը: Ներկայումս այն իրականացվում է մեկ վարկային և մեկ դրամաշնորհային համաձայնագրերի շրջանակներում։ Դրանք են․

1/ Հայաստանի Հանրապետության և Համաշխարհային բանկի միջև 2020թ ապրիլի 21-ին կնքված No IBRD 9060-AM վարկային համաձայնագիր (Լրացուցիչ ֆինանսավորում), որի ավարտը նախատեսված է 2025 թվականի մայիսին:

2/ ԱՄՆ Միջազգային զարգացման գործակալության (ԱՄՆ ՄԶԳ) և Հայաստանի Հանրապետության միջև AAG-111-G-13-001 և AAG-111-G-22-001 Զարգացմանն ուղղված համագործակցության համաձայնագրերի ներքո 2022թ. նոյեմբերի 22-ին կնքված «Տեղական ինքնակառավարման և ապակենտրոնացման բարեփոխումների ծրագրի» թիվ 2 Իրականացման նամակ, որի ավարտը նախատեսված է 2027 թվականի դեկտեմբերին:

Ծրագրի նպատակը համայնքային և միջհամայնքային ենթակառուցվածքի որակի և հասանելության բարելավումն է:

Ծրագիրը բաղկացած է հետևյալ մասերից.

Մաս Ա. Տեղական մակարդակով սոցիալ-տնտեսական զարգացմանն ու կարողությունների ստեղծմանն օժանդակություն

1. Համայնքային միկրոծրագրերի իրականացումը (Միկրոծրագրեր)՝ Ծրագրի իրականացման կոմիտեների («ԾԻԿ-եր») աջակցությամբ, ներառյալ, ի թիվս այլոց՝ (i) կրթական, առողջապահական և սոցիալական ծառայություններ (օրինակ՝ դպրոցներ, մանկապարտեզներ, առողջապահական կլինիկաներ, համայնքային կենտրոններ, մարզադահլիճներ և խաղահրապարակներ) ապահովող հիմնական սոցիալական ենթակառուցվածքների կառուցում, վերանորոգում, հիմնանորոգում և /կամ ընդլայնում, (ii) ջրամատակարարման և ջրահեռացման համակարգերի տեղադրում/հիմնանորոգում և (iii) ոռոգման և գյուղերում էլեկտրիֆիկացման փոքր աշխատանքների իրականացում:

1. (i) Տեխնիկական աջակցության տրամադրում՝ Միկրոծրագրերի պատշաճ նախագծումն ու վերահսկողությունը ապահովելու համար և (ii) համայնքային մակարդակում ինստիտուցիոնալ և ֆինանսական կարողությունների ստեղծում:
2. Ենթակառուցվածքներին ուղղված ներդրումների շահառու Միկրոծրագրերի, օրինակ՝ հիմնանորոգված դպրոցների, մանկապարտեզների և համայնքային կենտրոնների, ինչպես նաև այլ սոցիալական ենթակառուցվածքների՝ ըստ Ղեկավար ձեռնարկում նշված չափանիշների, ապահովում գույքով և սարքավորումներով:

Մաս Բ. Միջհամայնքային սոցիալ-տնտեսական զարգացման նախաձեռնություններին օժանդակություն

1. Փոխառուի տարածքային բարեփոխումների սատարումը՝ զարգացման նորարարական նախաձեռնությունների (Ենթածրագրերի) իրականացման միջոցով, որոնցում ներգրավված են երկու կամ ավելի համայնքներ, հետևյալ ձևով.

ա) Ենթածրագրերի պլանի մշակում,

բ) Ենթածրագրերի իրականացման փորձարկում՝ փորձի ձևավորման և իրականացման մոդելների ստացման համար և

գ) Ենթածրագրերի հետագա իրականացման ընդլայնում՝ բոլորն էլ Ղեկավար ձեռնարկում սահմանված ժամանակացույցի համաձայն:

2. (i) Տեխնիկական աջակցության տրամադրում՝ Ենթածրագրերի պատշաճ մշակում և վերահսկողություն ապահովելու նպատակով և (ii) համայնքային մակարդակով ինստիտուցիոնալ և ֆինանսական կարողությունների ստեղծում:

3. Գույքի և սարքավորումների տրամադրում ենթակառուցվածքի ներդրումների շահառուի Ենթածրագրերին:

Մաս Գ. Ինստիտուցիոնալ հզորացում և ծրագրի կառավարում

Ինստիտուցիոնալ օժանդակության ապահովում, կարողությունների ստեղծում (այդ թվում՝ դրամահավաք իրականացնելու կարողություն) և տեխնիկական աջակցություն ՏԶՀ-ին՝ Ծրագրի կառավարման, ֆիդուցիար վերահսկողության (այդ թվում՝ Ծրագրի աուդիտներ), երաշխիքների վերահսկողության համար, այդ թվում՝ վերապատրաստման անցկացում և դրա համար պահանջվող գործառնական ծախսերի ապահովում:

Դրամաշնորհային ծրագիր

Տեղական ինքնակառավարման և ապակենտրոնացման բարեփոխումների Ծրագրի շրջանակներում հզորացնել տեղական ինքնակառավարման համակարգերը, գործընթացները և ծառայությունների մատուցումը և աջակցել կառավարության կողմից ապակենտրոնացման պլանավորման ու պիլոտային իրականացման աշխատանքներին: Դրամաշնորհային ծրագիրը ՀՀ կառավարության համաֆինանսավորում չի նախատեսվում, պետական բյուջեում ներկայացված է 2 նոր միջոցառումներով՝ Սոցիալական ներդրումերի և տեղական զարգացման բյուջետային (1019) ծրագրի շրջանակներում:

Ծրագիրը ներկայացված հայտով ֆինանսավորվում է չորս միջոցառումների միջոցով.

* ***11003*** Համաշխարհային բանկի աջակցությամբ իրականացվող Տարածքային զարգացման հիմնադրամի Լրացուցիչ ֆինանսավորման ծրագրի կառավարում,
* ***12004*** Համաշխարհային բանկի աջակցությամբ իրականացվող Տարածքային զարգացման հիմնադրամի ծրագրի Լրացուցիչ ֆինանսավորման ծրագրի շրջանակներում ՀՀ տարածքներում ջրագծերի, առողջապահության, կրթության, մշակույթի, հատուկ խնամքի և ենթակառուցվածքների ոլորտի վերականգնման և շինարարության աշխատանքներ
* ***11004*** ԱՄՆ ՄԶԳ աջակցությամբ իրականացվող Տեղական ինքնակառավարման և ապակենտրոնացման բարեփոխումների դրամաշնորհային ծրագրի կառավարում
* ***12005*** ԱՄՆ ՄԶԳ աջակցությամբ իրականացվող Տեղական ինքնակառավարման և ապակենտրոնացման բարեփոխումների դրամաշնորհային ծրագրի շրջանակներում Տեղական կառավարման համակարգերի հզորացում, ապակենտրոնացման գործընթացներին աջակցություն, պիլոտային ծրագրերր իրականացում