***Հավելված N 12***

ՄԺԾԾ ԺԱՄԱՆԱԿԱՀԱՏՎԱԾՈՒՄ ՀՀ ԿԱՌԱՎԱՐՈՒԹՅԱՆ ՈԼՈՐՏԱՅԻՆ ՔԱՂԱՔԱԿԱՆՈՒԹՅՈՒՆԸ

***(հարկիրճ շարադրանք)[[1]](#footnote-1)***

1. **ՈԼՈՐՏԸ**

*1.1. Քաղաքացիական ավիացիայի կոմիտեի ընդհանուր նկարագիրը*

Քաղաքացիական ավիացիայի կոմիտեն (այսուհետ՝ Կոմիտե) Հայաստանի Հանրապետությունում տարածքային կառավարման և ենթակառուցվածքների նախարարությանը ենթակա պետական մարմին է, որը Հայաստանի Հանրապետությունում ավիացիայի (բացառությամբ ռազմականի) բնագավառի թռիչքային և ավիացիոն անվտանգության կանոնակարգման և վերահսկման տեխնիկական կարգավորման լիազորված մարմին է: Կոմիտեն մասնակցում է օդային տրանսպորտի տնտեսական կարգավորման բնագավառում վարվող քաղաքականության հիմնադրույթների և ռազմավարության մշակմանը, այդ նպատակով առաջարկներ է ներկայացնում լիազոր մարմիններ, իրականացնում ավիացիոն ծառայությունների և Հայաստանի Հանրապետությունում գործող ավիացիոն ենթակառուցվածքների վերահսկողություն` Հայաստանի Հանրապետության օրենսդրության և Հայաստանի Հանրապետության միջազգային պայմանագրերի պահանջներին դրանց համապատասխանությունն ապահովելու համար, ինչպես նաև կանոնակարգում է քաղաքացիական ավիացիայի ու ոչ ռազմական պետական ավիացիայի, օդային երթևեկության սպասարկման, ավիացիոն և թռիչքային անվտանգության, ավիացիայի բնագավառում շահագործվող վերգետնյա միջոցների և մատուցվող ծառայությունների ապահովության ու անվտանգության գործունեության կանոնակարգում:

Համակարգի ներքո իրականացվող ծառայությունների շրջանակը բազմազան է, որոնք սահմանված են Հայաստանի Հանրապետության օրենսդրությամբ, միջազգային պայմանագրերեվ և Հայաստանի Հանրապետությունում գործող այլ իրավական ակտերով:

1. **ՈԼՈՐՏԱՅԻՆ ՔԱՂԱՔԱԿԱՆՈՒԹՅԱՆ ՀԻՄՆԱԿԱՆ ԹԻՐԱԽՆԵՐԸ**

Կոմիտեի գործունեության հիմնական գործառույթներն են.

ա) քաղաքացիական ավիացիայի բնագավառում թռիչքային և ավիացիոն անվտանգության, ինչպես նաև աէրոնավիգացիոն սպասարկման հետ կապված հարցերով քաղաքացիական ավիացիայի միջազգային կազմակերպություններում Հայաստանի Հանրապետությունը ներկայացնելը.

բ) քաղաքացիական օդանավերի պետական ռեգիստրների վարումը.

գ) օդանավերի թռիչքային պիտանիության սերտիֆիկատներ տալու (ճանաչելու), սերտիֆիկատների գործողության ժամկետները երկարաձգելու, կասեցնելու կամ դադարեցնելու նպատակով օդանավի թռիչքատեխնիկական և ռեսուրսային վիճակի ուսումնասիրումը` դրանց պիտանիությունը որոշելու համար.

դ) օդանավերի, դրանց սարքավորումների ու արտադրատեսակների տեխնիկական սպասարկման, վերանորոգման, ձևափոխման և այլ աշխատանքներ կատարող կազմակերպությունների սերտիֆիկացումը, ինչպես նաև ինժեներատեխնիկական մասնագետների որակավորումը.

ե) թռիչքատեխնիկական ուսումնասիրությունների և փորձարկումների կատարումը` օդանավին հատուկ թռիչքի թույլտվություն տալու նպատակով, երբ օդանավին թռիչքային պիտանիության սերտիֆիկատ չի կարող տրվել.

զ) օդանավ շահագործողի վկայականի տրամադրումը.

է) օդանավ շահագործողի վկայական, կանոնավոր առևտրային օդային փոխադրումների իրականացման հավաստագիր ու երկու և ավելի ոչ կանոնավոր առևտրային օդային հաղորդակցություններ իրականացնելու համար տրված օդային փոխադրման թույլտվություններ ունեցող անձանց ավիացիոն տեսչական ստուգումների և վերահսկողության իրականացումը.

ը) օտարերկրյա պետության ավիացիոն իշխանությունների կողմից տրված վկայականների ճանաչումը.

թ) մեկանգամյա առևտրային և ոչ առևտրային օդային փոխադրումներ իրականացնելու նպատակով օդային փոխադրումների իրականացման համար թույլտվությունների տրամադրումը.

ժ) վտանգավոր բեռների սպասարկման աշխատանքներն իրականացնող կազմակերպություններին և վտանգավոր բեռների օդային փոխադրումների սպասարկումն իրականացնող կազմակերպություններին թույլտվություններ տրամադրումը.

ժա) ավիացիոն մասնագետներին (թռիչքային անձնակազմի անդամներին, ինժեներատեխնիկական, օդային երթևեկության կարգավարների կազմին) վկայականների հատկացումը, դրանց գործողության ժամկետների երկարաձգումը, կասեցումը և դադարեցումը.

ժբ) ՀՀ օրենքներով, այլ իրավական ակտերով և միջազգային պայմանագրերով սահմանված պահանջներին անհամապատասխանության փաստերի հայտնաբերման դեպքում օդանավերին, օդանավ շահագործողներին, օդանավերի տեխնիկական սպասարկման, թռիչքային պիտանիության պահպանման կառավարման կազմակերպություններին, քաղաքացիական ավիացիայի ուսումնական հաստատություններին, օդանավակայաններին, օդային ուղիների թռիչքների ապահովման հետ կապված ծառայություններին տրված սերտիֆիկատների, վկայականների և թույլտվությունների գործողության դադարեցումը.

ժգ) ՀՀ օրենքներով, այլ իրավական ակտերով և միջազգային պայմանագրերով սահմանված կարգով թույլատրումը (արգելումը) քաղաքացիական օդանավերի մուտքը ՀՀ օդային տարածք, ինչպես նաև դրանց վայրէջքը ՀՀ օդանավակայաններում.

ժդ) ՀՀ օրենսդրությամբ սահմանված լիցենզիա ունեցող մասնագիտացված ավիացիոն ուսումնական և բժշկական հաստատությունների համապատասխանության ուսումնասիրությունները և վկայականների տրամադրումը.

ժե) օդային երթևեկության կազմակերպման, աերոնավիգացիոն կապի և դիտարկման, աերոնավիգացիայի օդերևութաբանական ապահովման, աերոնավիգացիոն տեղեկատվության ծառայություն իրականացնող կազմակերպություններին թույլտվություններ և աերոդրոմների (ուղղաթիռադաշտերի) սերտիֆիկատներ տրամադրումը:

Կոմիտեի գործառույթները բխում են Հայաստանի Հանրապետության կառավարության հեռանկարային զարգացման ռազմավարական ծրագրերից, գործունեության միջոցառումների ծրագրից և գերակա խնդիրներից, ինչպես նաև <<Ավիացիայի մասին>> Հայաստանի Հանրապետության օրենքով սահմանված ընդհանուր հիմնախնդիրներից և Կոմիտեի կանոնադրությունից:

1. **ՈԼՈՐՏԱՅԻՆ ԾԱԽՍԱՅԻՆ ԾՐԱԳՐԵՐԸ ԵՎ ԾԱԽՍԱՅԻՆ ԳԵՐԱԿԱՅՈՒԹՅՈՒՆՆԵՐԸ**

Քաղաքացիական ավիացիայի կոմիտեի կողմից իրականացվող <<1176-11001 Ավիացիայի բնագավառում վերահսկողություն և կանոնակարգում ապահովում>>, <11002 Աշխատակազմի մասնագիտական կարողությունների զարգացում>>, <11005 Մայրուղային աերոնավիգացիոն ծառայությունների սպասարկում>> և <31001 Քաղաքացիական ավիացիայի կոմիտեի տեխնիկական հագեցվածության բարելավում>> ծախսային ծրագրերը միտված են ապարատի պահպանմանը, համակարգի ենթակառուցվածքների գործունեության կանոնակարգմանն ու զարգացմանն ուղղված ծառայությունների մատուցմանը, այդ թվում՝ ՀՀ-ում ավիացիոն և թռիչքային անվտանգության մակարդակի բարձրացմանն ու պահպանմանը:

1. **ՈԼՈՐՏԱՅԻՆ ԾԱԽՍԵՐԻ ԳՆԱՀԱՏԱԿԱՆԸ**

Ոլորտային ծախսերի գնահատականը ներկայացված է հայտերին կից հավելվածներում:

1. Ոլորտային քաղաքականության ողջ համառոտ շարադրանքը չպետք է գերազանցի 6 էջի սահմանները: [↑](#footnote-ref-1)