2025-2027 ԹՎԱԿԱՆՆԵՐԻ ՄԻՋՆԱԺԱՄԿԵՏ ԾԱԽՍԱՅԻՆ ԾՐԱԳՐԻ ԵՎ ՀՀ 2025 ԹՎԱԿԱՆԻ

ԲՅՈՒՋԵՏԱՅԻՆ ՖԻՆԱՆՍԱՎՈՐՄԱՆ ՀԱՅՏ

|  |  |
| --- | --- |
| Պետական մարմինը՝ | ՀՀ տարածքային կառավարման և ենթակառուցվածքների նախարարություն |
| **Հայտի հաստատման ամսաթիվը**՝ | 29․02․2024թ․ |

# 1. ՆՊԱՏԱԿՆԵՐԸ ԵՎ ԹԻՐԱԽՆԵՐԸ ՄԺԾԾ ԺԱՄԱՆԱԿԱՀԱՏՎԱԾՈՒՄ

2003թ․ դեկտեմբերի 17-ին ՀՀ Ազգային ժողովի կողմից ընդունված «Այլընտրանքային ծառայության մասին» ՀՀ օրենքով (այսուհետ՝ Օրենք) սահմանված դրամական բավարարման և փոխհատուցման գումարների տրամադրումը այլընտրանքային աշխատանքային ծառայության ուղարկված ՀՀ քաղաքացիներին:

# 2. ԾԱԽՍԱՅԻՆ ԳԵՐԱԿԱՅՈՒԹՅՈՒՆՆԵՐԸ ՄԺԾԾ ԺԱՄԱՆԱԿԱՀԱՏՎԱԾՈՒՄ

«Այլընտրանքային ծառայության մասին» ՀՀ օրենքի պահանջների պատշաճ կատարում․ Օրենքի 5-րդ, 17-րդ և 19-րդ հոդվածների համաձայն՝ այլընտրանքային աշխատանքային ծառայության 36 ամիսների ընթացքում այլընտրանքային աշխատանքային ծառայողին ամսական դրամական բավարարման և փոխհատուցման տրամադրում՝ մինչև երեսուն հազար դրամի չափով:

# 

# 3. ՄԺԾԾ ԺԱՄԱՆԱԿԱՀԱՏՎԱԾՈՒՄ ԻՐԱԿԱՆԱՑՎԵԼԻՔ ԾԱԽՍԱՅԻՆ ԾՐԱԳՐԵՐԸ

3.1. Պարտադիր և հայեցողական ծախսերը

*1)* ***Պարտադիր ծախսերին դասվող միջոցառումներ:***

«Այլընտրանքային ծառայության մասին» ՀՀ օրենքի իմաստով այլընտրանքային է համարվում ժամկետային պարտադիր զինվորական ծառայությանը փոխարինող ծառայությունը, որը կապված չէ զենք կրելու, պահելու, պահպանելու և օգտագործելու հետ ու իրականացվում է ինչպես զինվորական, այնպես էլ քաղաքացիական հիմնարկներում: Այլընտրանքային ծառայության զորակոչը և պահեստ արձակումը կատարվում է պարտադիր զինվորական ծառայության զորակոչի և պահեստ արձակելու հետ համատեղ` օրենքով սահմանված կարգով:

«Այլընտրանքային ծառայության մասին» ՀՀ օրենքի 5-րդ, 17-րդ և 19-րդ հոդվածների համաձայն՝ այլընտրանքային աշխատանքային ծառայության ժամկետը սահմանվում է 36 ամիս, և այլընտրանքային աշխատանքային ծառայողին տրվում է ամսական դրամական բավարարում` մինչև 30․000 ՀՀ դրամի չափով, իսկ այլընտրանքային ծառայողի հաշվառման վայրից (հաշվառման վայր չունենալու դեպքում` փաստացի բնակության վայրից) 30 կմ հեռավորության վրա ծառայության նշանակվելու դեպքում այլընտրանքային աշխատանքային ծառայողին վճարվում է փոխհատուցում, որի չափը և վճարման կարգը սահմանում է Հայաստանի Հանրապետության կառավարությունը:

*2)* ***Հայեցողական ծախսերին դասվող միջոցառումներ:***

3.2. Գոյություն ունեցող ծախսային պարտավորությունները

ՀՀ արդարադատության նախարարի 2021 թվականի մարտի 30-ի N 106-Ա և օգոստոսի 4-ի N 358-Ա հրամաններով, 2022 թվականի հունվարի 31-ի N 42-Ա և հուլիսի 28-ի N 413-Ա հրամաններով, 2023 թվականի հունվարի 30-ի N 43-Ա և հուլիսի 28-ի N 446-Ա հրամաններով և 2024 թվականի հունվարի 29-ի N 51-Ա հրամաններով ծառայության են ուղարկվել 111 քաղաքացի։

**2018, 2019, և 2020** թվականների ***ձմեռային զորակոչերի*** շրջանակներում ծառայության ուղարկված քաղաքացիներ Արտյոմ Արթուրի Թոխունցը, Կարեն Նորայրի Մնացականյանը և Նորայր Կարապետի Սիմոնյանը խուսափել և պատշաճ կերպով չեն իրականացրել իրենց ծառայություն։ «Այլընտրանքային ծառայության մասին» ՀՀ օրենքի21-րդ հոդվածի համաձայն՝ այլընտրանքային աշխատանքային ծառայողի կողմից կալանքի կամ ազատազրկման ձևով պատիժ կրելու, այլընտրանքային աշխատանքային ծառայողի կողմից ծառայության վայրն ինքնակամ լքելու կամ ծառայությունից խուսափելու կամ ծառայությունը կատարելուց հրաժարվելու ժամկետը չի ներառվում այլընտրանքային աշխատանքային ծառայողի ծառայության ժամկետի մեջ: Հաշվի առնելով այն հանգամանքը, որ Օրենքով սահմանված կարգով, նշված քաղաքացիների ծառայությունն ավարտված չէ, ուստի անհրաժեշտություն է առաջանում նրանց ծառայության համապատասխան ամիսների համար անհրաժեշտ գումարներ ևս պլանավորել։

Այսպես, 2024-2027թթ․ համար գոյություն ունեցող ծախսային պարտավորությունները կազմում են համապատասխանաբար 33960.0 հազար ՀՀ դրամ, 21900․0 հազար ՀՀ դրամ, 10530․0 հազար ՀՀ դրամ և 1440․0 հազար ՀՀ դրամ

***1․ Գոյություն ունեցող ծախսային պարտավորությունների ճշգրտում****՝*

2023 թվականի ընթացքում ՀՀ արդարադատության նախարարի 2023 թվականի հունվարի 30-ի N 43-Ա և հուլիսի 28-ի N 446-Ա հրամաններով այլընտրանքային աշխատանքային ծառայության են ուղարկվել 32 քաղաքացիներ։ 2023 թվականին փաստացի շահառուներ են հանդիսացել 125 քաղաքացի, որոնց տրամադրվել է 35790․հազ ՀՀ դրամ գումար։ ՀՀ արդարադատության նախարարի 2024 թվականի հունվարի 29-ի N 51-Ա հրամանով ծառայության են ուղարկվել 12 քաղաքացիներ, որի արդյունքում նախկինում պլանավորվված 30720․0 հազ ՀՀ դրամը աճել է՝ կազմելով 33960.0 հազար ՀՀ դրամ։ Այլընտրանքային ծառայության զորակոչը և պահեստ արձակումը կատարվում է պարտադիր զինվորական ծառայության զորակոչի և պահեստ արձակելու հետ համատեղ` օրենքով սահմանված կարգով: Մինչև հերթական զորակոչին նախորդող հունիսի 1-ը կամ նոյեմբերի 1-ը Oրենքի 3-րդ հոդվածի 1-ին մասով նախատեսված հիմքով պարտադիր զինվորական ծառայությունն այլընտրանքային ծառայությամբ փոխարինելու վերաբերյալ դիմում ներկայացրած քաղաքացու գործը, իր զինվորական հաշվառման տարածքային զինվորական կոմիսարիատը, դիմումը գրանցելու պահից 30-օրյա ժամկետում, բայց ոչ ուշ, քան զորակոչի ավարտին նախորդող 25-րդ օրը, պարզում է օրենքով սահմանված կարգով դիմումատուին պարտադիր զինվորական ծառայությունից ազատելու կամ պարտադիր զինվորական ծառայությունից տարկետում տալու հիմքերի առկայությունը և դրանց բացակայության դեպքում ներկայացված դիմումի հետ միասին ուղարկում է Հանրապետական հանձնաժողով (ՀՀ վարչապետի 2018 թվականի հուլիսի 31-ի N 1036 որոշմամբ հաստատված է այլընտրանքային ծառայության հարցերով հանրապետական հանձնաժողովի անհատական կազմը): Հանրապետական հանձնաժողովը ներկայացված դիմումը քննարկում է առանձին նիստում: Դիմումատուին այլընտրանքային աշխատանքային ծառայության ուղարկելու մասին եզրակացությունը երեք աշխատանքային օրվա ընթացքում ներկայացվում է Հայաստանի Հանրապետության կառավարության լիազորած պետական կառավարման մարմնի ղեկավարին՝ քաղաքացուն այլընտրանքային աշխատանքային ծառայության ուղարկելու որոշում կայացնելու համար։

Այլընտրանքային աշխատանքային ծառայության ժամկետը սահմանվում է 36 ամիս: Այլընտրանքային աշխատանքային ծառայողին տրվում է ամսական դրամական բավարարում` մինչև 30․000 ՀՀ դրամի չափով:

2019 թվականի ընթացքում ՀՀ արդարադատության նախարարի 2019 թվականի փետրվարի 1-ի N 28-Ա և հուլիսի 31-ի N 317-Ա հրամաններով այլընտրանքային աշխատանքային ծառայության են ուղարկվել 54 քաղաքացիներ։ 2019 թվականին փաստացի շահառու են հանդիսացել 161 քաղաքացի, որոնց տրամադրվել է 51070.13 հազ. դրամ գումար։

2020 թվականի ընթացքում ՀՀ արդարադատության նախարարի 2020 թվականի փետրվարի 06-ի N 41-Ա և օգոստոսի 31-ի N 339-Ա հրամաններով այլընտրանքային աշխատանքային ծառայության են ուղարկվել 37 քաղաքացիներ։ 2020 թվականին փաստացի շահառու են հանդիսացել 142 քաղաքացի, որոնց տրամադրվել է 47311.29 հազ. դրամ գումար։

2021 թվականի ընթացքում ՀՀ արդարադատության նախարարի 2021 թվականի մարտի 30-ի N 106-Ա և օգոստոսի 4-ի N 358-Ա հրամաններով այլընտրանքային աշխատանքային ծառայության են ուղարկվել 33 քաղաքացիներ։ 2021 թվականի առաջին կիսամյակի ընթացքում փաստացի շահառու են հանդիսացել 156 քաղաքացի, որոնց տրամադրվել է 42930.0 հազ. դրամ գումար։

2022 թվականի ընթացքում ՀՀ արդարադատության նախարարի 2022 թվականի հունվարի 31-ի N 42-Ա և հուլիսի 28-ի N 413-Ա հրամաններով այլընտրանքային աշխատանքային ծառայության են ուղարկվել 34 քաղաքացիներ։ 2022 թվականին փաստացի շահառուներ են հանդիսացել 126 քաղաքացի, որոնց տրամադրվել է 33000․0 հազ ՀՀ դրամ գումար։

2023 թվականի ընթացքում ՀՀ արդարադատության նախարարի 2023 թվականի հունվարի 30-ի N 43-Ա և հուլիսի 28-ի N 446-Ա հրամաններով այլընտրանքային աշխատանքային ծառայության են ուղարկվել 32 քաղաքացիներ։ 2023 թվականին փաստացի շահառուներ են հանդիսացել 125 քաղաքացի, որոնց տրամադրվել է 35790․հազ ՀՀ դրամ գումար։

2019-2023 թվականների ընթացքում այլընտրանքային աշխատանքային ծառայության անցնելու դիմում են ներկայացրել թվով 195 անձ, որոնցից 190-ի դիմումը բավարարվել է և ՀՀ արդարադատության նախարարի համապատասխան հրամանով ուղարկվել են ծառայության։

Հաշվի առնելով այն հանգամանքը, որ յուրաքանչյուր նախորդ տարի ՀՀ պետական բյուջի 1110 ծրագրի 12001 միջոցառման համար պլանավորվել են միայն փաստացի ծառայության մեջ գտնվող քաղաքացիների համար հատկացվելիք դրամական բավարարման գումարները, յուրաքանչյուր հաջորդ զորակոչի շրջանակներում այլընտրանքային աշխատանքային ծառայության ուղարկված նոր ծառայողներին տվյալ տարում (ըստ համապատասխան ամիսների) օրենքով նախատեսված դրամական բավարարման գումարները վճարելու համար յուրաքանչյուր տարի 2 անգամ անհրաժեշտություն է առաջանում ՀՀ արդարադատության նախարարի համապատասխան հրամանից հետո «Հայաuտանի Հանրապետության պետական բյուջեի մաuին» oրենքում կատարել վերաբաշխում՝ ծառայության ուղարկված համապատասխան թվով ծառայողներին տվյալ տարվա համապատասխան ամիսների (*կախված զորակոչից՝ 11 ամիս կամ 5 ամիս*) համար օրենքով նախատեսված դրամական բավարարման գումարները վճարելու համար։

Ելնելով վերոգրյալից՝ առաջարկում ենք ՀՀ պետական բյուջեի 1110 ծրագրի 12001 միջոցառման կատարումն առավել արդյունավետ ապահովելու նպատակով 2025-2027թթ․ յուրաքանչյուր տարվա համար, բացի փաստացի ծառայության մեջ գտնվող անձանց վճարվելիք գումարները, պլանավորել նաև լրացուցիչ ֆինանսական միջոցներ՝ տարեկան շուրջ *8000․0 հազ․ ՀՀ դրամ։*

***2. Գոյություն ունեցող ծախսային պարտավորությունների գծով ծախսային խնայողությունների ուղղությամբ առաջարկների ներկայացում***

3.3. Նոր նախաձեռնությունները

# 4. ՈՉ ԲՅՈՒՋԵՏԱՅԻՆ ԱՂԲՅՈՒՐՆԵՐԻՑ ՍՊԱՍՎՈՂ ԵԿԱՄՈՒՏՆԵՐԸ

# 5. ՏԱՐԱԾՔԱՅԻՆ ԶԱՐԳԱՑՄԱՆՆ ԱՌՆՉՎՈՂ ԾՐԱԳՐԵՐԸ/ՄԻՋՈՑԱՌՈՒՄՆԵՐԸ

# 6. ՄԻՋՈԼՈՐՏԱՅԻՆ (ԽԱՉՎՈՂ) ԲՆՈՒՅԹԻ ԱՌԱՆՁԻՆ ՔԱՂԱՔԱԿԱՆՈՒԹՅՈՒՆՆԵՐԻՆ ԱՌՆՉՎՈՂ ԾՐԱԳՐԵՐԸ/ ՄԻՋՈՑԱՌՈՒՄՆԵՐԸ

# 7. ԱՐՏԱՔԻՆ ԱՂԲՅՈՒՐՆԵՐԻՑ` ՊԵՏԱԿԱՆ ԲՅՈՒՋԵ ՍՏԱՑՎՈՂ ՎԱՐԿԵՐԻ ԵՎ ԴՐԱՄԱՇՆՈՐՀՆԵՐԻ ՀԱՇՎԻՆ ԻՐԱԿԱՆԱՑՎԵԼԻՔ ԾՐԱԳՐԵՐԸ/ ՄԻՋՈՑԱՌՈՒՄՆԵՐԸ

# 8. ՄԺԾԾ ԺԱՄԱՆԱԿԱՀԱՏՎԱԾՈՒՄ ՖԻՆԱՆՍԱԿԱՆ ՊԱՀԱՆՋՆԵՐԻ ԱՄՓՈՓՈՒՄ

ՀՀ պետական բյուջեի 1110 ծրագրի 12001 միջոցառման համար փաստացի ծառայության մեջ գտնվող անձանց վճարվելիք գումարներից բացի 2025-2027թթ․ համար պլանավորել լրացուցիչ միջոցներ՝ տարեկան շուրջ *8000․0 հազ․ ՀՀ դրամի չափով,* մասնավորապես՝ 2025 թվականի համար 29900․0 հազ․, 2026 թվականի համար 18530․0 հազ․, 2027 թվականի համար 9440․0 հազ․ ՀՀ դրամ։

# 9. ՀԱՅՏԻ ՀԵՏ ԿԱՊՎԱԾ ՌԻՍԿԵՐԸ

Ռիսկերը կարող են պայմանավորված լինել միայն տվյալ զորակոչի ընթացքում ծառայության ուղարկված քաղաքացիների թվաքանակի ավելացմամբ։

# ՀԱՎԵԼՎԱԾՆԵՐ