**ՀՀ ՏԱՐԱԾՔԱՅԻՆ ԿԱՌԱՎԱՐՄԱՆ ԵՎ ԶԱՐԳԱՑՄԱՆ ՆԱԽԱՐԱՐՈՒԹՅՈՒՆ**

**Դպրոցների սեյսմիկ անվտանգության մակարդակի բարձրացման ծրագրի գծով**

**ՀԱՅԱՍՏԱՆԻ ՏԱՐԱԾՔԱՅԻՆ ԶԱՐԳԱՑՄԱՆ ՀԻՄՆԱԴՐԱՄ**

(ոլորտի կամ պետական մարմնի անվանումը)

2025-2027

ԹՎԱԿԱՆՆԵՐԻ ԲՅՈՒՋԵՏԱՅԻՆ ՖԻՆԱՆՍԱՎՈՐՄԱՆ ՀԱՅՏ

***1189 Ծրագիր***

Դպրոցների սեյսմիկ անվտանգության մակարդակի բարձրացման ծրագիրը սկսվել է 2015թ վերջում եւ կշարունակվի մինչեւ 2027 թվականը: Այն իրականացվում է՝

1/Հայաստանի Հանրապետության եւ Ասիական զարգացման բանկի միջեւ 2015թ հոկտեմբերի 19-ին կնքված թիվ 3284-ARM վարկային համաձայնագրի և

2/ Հայաստանի Հանրապետության եւ Ասիական զարգացման բանկի միջեւ 2023թ նոյեմբերի 27-ին կնքված լրացուցիչ ֆինանսավորման վարկային թիվ 4351-ARM համաձայնագրի (գտնվում է վավերացման փուլում, մինչ ուժի մեջ մտնելը ՀՀ կառավարության 29.02.2024 թվականի թիվ 288-Ն որոշմամբ ծրագրին ժամանակավորապես հատկացվել է լրացուցիչ 2 մլրդ դրամ գումար ՀՀ պետական բյուջեի հաշվին՝ ծրագրի շրջանակներում իրականացվող աշխատանքների դիմաց վճարումներ իրականացնելու համար)

Ծրագիրը կօժանդակի *Աղետների ռիսկի նվազեցման ազգային ծրագրի* իրականացմանը՝ բարելավելով դպրոցների սեյսմիկ անվտանգությունը, որպեսզի նվազեցվեն դպրոցներում հնարավոր զոհերը և վնասները երկրաշարժերի ժամանակ:

Ծրագրի ակնկալվող արդյունքները հետեւյալն են.

1. Դպրոցների շենքերի սեյսմակայունության բարձրացում. Ծրագիրը կօժանդակի կառավարության Սեյսմիկ անվտանգության բարելավման ծրագրի (ՍԱԲԾ) շրջանակում նախանշված առնվազն 46 գերակա դպրոցների շենքերի ամրացման և հիմնական նորոգման աշխատանքներին՝ համաձայն վերանայված շինարարական ստանդարտների և դպրոցների շենքերի ամրացման ուղեցույցների:

1. Սեյսմիկ աղետների պատրաստվածության և արձագանքման կարողությունների հզորացում. Կմշակվի արտակարգ իրավիճակներին արձագանքման գործողությունների ծրագիր ՍԱԲԾ շրջանակում ամրացված կամ հիմնանորոգված յուրաքանչուր դպրոցի համար: Իրազեկման քարոզարշավներ կիրականացվեն առնվազն 46 դպրոցների հարևանությամբ գտնվող համայնքների համար: Կիրականացվեն մասնագիտական վերապատրաստման դասընթացներ առնվազն 100 շինարարական աշխատանքների կառավարիչների և աշխատողների համար՝ նրանց սեյսմիկ ամրացման շինարարական տեխնոլոգիաները, տեխնիկաները և հմտությունները բարելավելու նպատակով: Բացի այդ, կտրամադրվեն սարքավորումներ սեյսմիկ մոնիտորինգի 15 համալիր դիտակետերը արդիականացնելու նպատակով: Սեյսմիկ դիտակայանների առնվազն 45 աշխատակիցներ կանցնեն վերապատրաստում սեյսմիկ մոնիտորինգի և կանխատեսումների կարողությունները բարելավելու նպատակով:
2. Սեյսմիկ աղետների ռիսկերի կառավարման և նվազեցման օժանդակող քաղաքականության և համակարգերի բարելավում. Ծրագիրը կաջակցի երկրի շինարարական ստանդարտների վերանայման և թարմացման հարցում՝ դրանք սեյսմիկ անվտանգության միջազգային ստանդարտներին համապատասխանեցնելու նպատակով, միջազգային լավագույն փորձին համահունչ դպրոցների շենքերի ամրացման, արդիականացման ուղեցույցների մշակման, ինչպես նաև սեյսմիկ վտանգի հավանականային գնահատմամբ նոր քարտեզի կազմման և սեյսմիկ ռիսկերի գնահատման գործում:
3. Սեյսմիկ անվտանգության ներդրումային ծրագրի կատարման և իրականացման գործում կարողությունների զարգացում. Հայաստանի տարածքային զարգացման հիմնադրամի (ՀՏԶՀ) կառուցվացքային հզորացում ծրագրի արդյունավետ իրականացման մասով, այդ թվում՝ ՀՏԶՀ-ի կազմում ներգրավելով նոր աշխատակիցներ, արդիականացնելով ՀՏԶՀ-ի աշխատակարգի ձեռնարկը, ինչպես նաև մշակելով և բարելավելով ծրագրի իրականացման և կառավարման համար անհրաժեշտ համակարգերը և հաշվետվությունները: Կկատարվի Ծրագրի իրականացման և կառավարման ոլորտում ներգրավված առնվազն 30 աշխատակիցների վերապատրաստում:

***1189 Ծրագիրը*** ֆինանսավորվելու է չորս միջոցառումների միջոցով.

* ***11001***-Ասիական զարգացման բանկի աջակցությամբ իրականացվող դպրոցների սեյսմիկ պաշտպանության ծրագրի կառավարում,
* ***11002***- Ասիական զարգացման բանկի աջակցությամբ իրականացվող դպրոցների սեյսմիկ պաշտպանության ծրագրի լրացուցիչ ֆինանսավորման կառավարում,
* ***12001***- Ասիական զարգացման բանկի աջակցությամբ իրականացվող դպրոցների սեյսմիկ պաշտպանության ծրագրի շրջանակներում ՀՀ դպրոցների սեյսմիկ անվտանգության բարելավմանն ուղղված միջոցառումներ:
* ***12003***- Ասիական զարգացման բանկի աջակցությամբ իրականացվող դպրոցների սեյսմիկ պաշտպանության ծրագրի լրացուցիչ ֆինանսավորման շրջանակներում ՀՀ դպրոցների սեյսմիկ անվտանգության բարելավմանն ուղղված միջոցառումներ

2025 թվականին նախատեսվում է իրականացնել թվով 21 դպրոցների շինարարական աշխատանքներ, որից 12-ը նախատեսվում է ավարտել: