2025-2027 ԹՎԱԿԱՆՆԵՐԻ ՄԻՋՆԱԺԱՄԿԵՏ ԾԱԽՍԱՅԻՆ ԾՐԱԳՐԻ ԵՎ 2025 ԹՎԱԿԱՆԻ

ԲՅՈՒՋԵՏԱՅԻՆ ՖԻՆԱՆՍԱՎՈՐՄԱՆ ՀԱՅՏ



|  |  |
| --- | --- |
| Պետական մարմինը՝ | *ՀՀ ՏԿԵՆ ՋՐԱՅԻՆ ԿՈՄԻՏԵ* |
| **Հայտի հաստատման ամսաթիվը**՝ | *01.03.2024թ.* |

ՆՊԱՏԱԿՆԵՐ

# 1. ՆՊԱՏԱԿՆԵՐԸ ԵՎ ԹԻՐԱԽՆԵՐԸ ՄԺԾԾ ԺԱՄԱՆԱԿԱՀԱՏՎԱԾՈՒՄ

ՀՀ ՏԿԵՆ ջրային կոմիտեն, որպես պետական սեփականություն հանդիսացող ջրային և ոչ մրցակցային ջրամատակարարման համակարգերի կառավարման ու օգտագործման բնագավառում Հայաստանի Հանրապետության կառավարության քաղաքականություն մշակող և իրականացնող մարմին, ապահովում է խմելու և ոռոգման ջրերի մատակարարման, ինչպես նաև ջրահեռացման և կեղտաջրերի մաքրման ոլորտներում համակարգերի հուսալի և անվտանգ շահագործումը:

Ոլորտային քաղաքականության հիմնական թիրախներն են՝

* Ջրամատակարարման և ջրահեռացման (կեղտաջրերի մաքրման) ոլորտում առկա խնդիրների լուծում, սպառողներին մատուցվող ծառայությունների որակի շարունակական բարելավում և սպառողների պահանջների բավարարում
* Ոռոգման ոլորտում առկա խնդիրները լուծելու և վիճակը բարելավելու նպատակով նախատեսվում է իրականացնել անհրաժեշտ օրենսդրական և կառուցվածքային բարեփոխումներ
* Ոռոգման համակարգերը շարունակաբար արդի ջրաչափական սարքավորումներով կահավորում և տվյալների հավաքման ու վերահսկողական համակարգով հագեցում
* Ոռոգման համակարգերում շահագործման պայմանների տեխնիկական վիճակի գնահատում և բարելավում
* Ոռոգման համակարգերի զարգացման ծրագիր
* 2021-2026 թվականների ընթացքում Ջրամբարաշինության (Կապսի և Վեդու ջրամբարներ) ծրագրերի նախապատրաստում և իրականացում
* Ոռոգման համակարգերի սպասարկման տարածքում ընդգրկված և լրացուցիչ ոռոգելի հողերի ջրամատակարարման համար անհրաժեշտ ջրի քանակի ապահովման հնարավորությունների ստեղծում, ինքնահոս համակարգերի և նոր ջրամբարների նախագծում և շինարարություն
* «Արփա-Սևան» թունելի անվտանգ շահագործման շարունակականության ապահովում
* Խոնավ (գերխոնավ) գյուղատնտեսական հողատարածքների մելիորատիվ վիճակի բարելավման աշխատանքների իրականացում,
* Հանրապետության բնակավայրերի, տնտեսական արժեք ներկայացնող տարածքների ու բնակչության գույքը վարարումների և սելավների ռիսկից պաշտպանելու տվյալների բազայի ստեղծման, հակահեղեղային առաջնահերթ միջոցառումների իրականացման կանոնակարգման, կառավարման համակարգչային ծրագրի միջոցով ոլորտի կենտրոնացված կառավարման իրականացում
* Գործող ջրամբարների պատշաճ շահագործում

Ջուրը կայուն զարգացման հիմքն է, և կայուն զարգացման 6-րդ նպատակն ու թիրախները սերտորեն փոխկապակցված են մյուս բոլոր նպատակներին ու թիրախներին:

Սերտորեն փոխկապակցված են նաև ԿԶՆ 6 բոլոր թիրախները. ջրի և սանիտարիայի հասանելիություն և կայուն կառավարում ապահովելու համար անհրաժեշտ է կառավարել մրցակցային ջրօգտագործումները և օգտվել ջրօգտագործման, վերաօգտագործման ու վերաշրջանառության, էկոհամակարգերի պահպանության և ջրի որակի առկա համազդեցություններից: ՄԺԾԾ ԺԱՄԱՆԱԿԱՀԱՏՎԱԾՈՒ

# 2. ԾԱԽՍԱՅԻՆ ԳԵՐԱԿԱՅՈՒԹՅՈՒՆՆԵՐԸ ՄԺԾԾ ԺԱՄԱՆԱԿԱՀԱՏՎԱԾՈՒՄ

Հայաստանի Հանրապետության ջրային ոլորտում խնդիրների լուծումը պետք է իրականացվի` հիմք ընդունելով հետևյալ գերակայությունները.

* Ջրամատակարարման և ջրահեռացման (կեղտաջրերի մաքրման) ոլորտում առկա խնդիրների լուծում, սպառողներին մատուցվող ծառայությունների որակի շարունակական բարելավում և սպառողների պահանջների բավարարում
* Ոռոգման համակարգերը շարունակաբար արդի ջրաչափական սարքավորումներով կահավորում և տվյալների հավաքման ու վերահսկողական համակարգով հագեցում
* Հանրապետության բնակավայրերի, տնտեսական արժեք ներկայացնող տարածքների ու բնակչության գույքը վարարումների և սելավների ռիսկից պաշտպանելու տվյալների բազայի ստեղծման, հակահեղեղային առաջնահերթ միջոցառումների իրականացման կանոնակարգման, կառավարման համակարգչային ծրագրի միջոցով ոլորտի կենտրոնացված կառավարման իրականացում
* Ոռոգման ծառայություններ մատուցող և ոռոգում-ջրառ իրականացնող ընկերությունների սուբսիդավորում
* Ոռոգման համակարգի զարգացմանն ուղղված միջոցառումներ և ոռոգման համակարգի հիմնանորոգում
* Ջրամբարաշինության ծրագրերի նախապատրաստում և իրականացում, հիդրոտեխնիկական կառույցների հիմնանորոգում, Օրվա կարգավորման ջրավազանների կառուցում և վերակառուցում
* Արփա-Սևան թունելի ջրային համակարգի հավատարմագրային կառավարում, վթարային հատվածների հիմնանորոգում
* Կոլեկտորադրենաժային ծառայություններ

# 3. ՄԺԾԾ ԺԱՄԱՆԱԿԱՀԱՏՎԱԾՈՒՄ ԻՐԱԿԱՆԱՑՎԵԼԻՔ ԾԱԽՍԱՅԻՆ ԾՐԱԳՐԵՐԸ

* 1004 - Ոռոգման համակարգի առողջացում
* 1017 - Որոտան-Արփա-Սևան թունելի ջրային համակարգի կառավարում
* 1027 - Կոլեկտորադրենաժային ծառայություններ
* 1072 - Ջրամատակարարման և ջրահեռացման բարելավում
* 1109 -Ջրային տնտեսության ոլորտում պետական քաղաքականության մշակում՝ ծրագրերի համակարգում և մոնիտորինգ

3.1. Պարտադիր և հայեցողական ծախսերը

Ջրային կոմիտեի կողմից իրականացվող ծրագրերի և միջոցառումների մեջ առանձնացվում են պարտադիր և հայեցողական ծախսերը, մասնավորապես, պարտադիր ծախսերի մեջ ներառված են Ջրային կոմիտեի վարչական ապարատի պահպանման ծախսերը, որի համար իրավական հիմք է հանդիսանում ՀՀ ջրային օրեսգրքի 1․1 հոդվածը, ՀՀ կառավարության 09.02.2001թ. N 92-Ա և 17.10.2002թ. N 1653 որոշումները, միջազգային պայմանագրերով վավերացված վարկային և դրամաշնորհային միջոցառումները, իսկ մնացած միջոցառումները ներառված են հայեցողական ծախսերում։

3.2. Գոյություն ունեցող ծախսային պարտավորությունները

**3.2.1 Ջրային տնտեսության ոլորտում ծրագրերի համակարգում և մոնիտորինգ**

ՀՀ վարչապետի 11.06.2018թ. N 706-Ա որոշմամբ Ջրային կոմիտեի աշխատողների առավելագույն թվաքանակը սահմանվել է 75 հաստիքային միավոր, որը նաև հիմք է ընդունվել պահպանման ծախսերի հաշվարկման համար։

Ծախսերի հաշվարկների հիմքում ընկած են նաև ՀՀ կառավարության համապատասխան որոշումներով սահմանված նորմատիվները‚ «ՀՀ 2023 թվականի պետական բյուջեի մասին» ՀՀ օրենքը, «Պետական պաշտոններ զբաղեցնող անձանց վարձատրության մասին» ՀՀ օրենքով աշխատավարձերի բնականոն աճի, եկամտային ու քաղաքացիական ծառայողների պարգևատրման ֆոնդի հաշվարկները։

ՀՀ 2025-2027 թվականների համար Ջրային կոմիտեի վարչական ապարատի պահպանման համար առաջարկվում է՝ 2025 թվականի համար նախատեսել **469,486.3** հազար դրամ, 2026 թվականին՝ **473,355.0**, իսկ 2027 թվականին՝ **478,070.4** հազար դրամ։ Տեխնիկական հագեցվածությունը բարելավելու նպատակով նախատեսվում է 2025 ձեռք բերել վարչական սարքավորումներ՝ **8,950.0** հազար դրամ արժեքով։

**3.2.2 Ոռոգում-ջրառ իրականացնող կազմակերպություններին ֆինանսական աջակցության տրամադրում**

Ջրօգտագործողների և ջուրը սպառողների պահանջարկների հիման վրա ձևավորված, «Ջրառ» ընկերության 2023 թվականի պլան ժամանակացույցի հիման վրա կազմված 2023թ. եկամուտների և ծախսերի նախահաշվի տվյալները հիմք ընդունելով՝ 2024 թվականին կանխատեվել է 4,040,5 մլն դրամի ծախս, որի մեջ ներառվում են աշխատավարձի, էլ. Էներգիայի,նյութերի ձեռքբերման, ջրանցքների նորոգման պահպանման և այլ ծախսեր:

2024 թվականին ջրամատակարարման ծավալը կանխատեսվել է 926.2 մլն խմ, որից ինքնահոս եղանակով՝ 844.0 մլն խմ, մեխանիկական եղանակով՝ 82.2 մլն խմ: 2024 թվականին նախատեսվել է 1,684. մլն դրամ էլ. Էներգիայի ծախս:

Ջրային համակարգերի կառավարման արդյունավետությունը պայմանավորված է նաև ճիշտ սակագնային քաղաքականության իրականացմամբ: Ներկայումս գործող սակագինը թույլ չի տալիս փոխհատուցել ոռոգման ջրի ինքնարժեքի հետ կապված ծախսերը, իսկ նշված ծախսերի հատուցման համար պետական բյուջեից անհրաժեշտ սուբսիդիաները շատ հիմնավոր և կարևոր են, միևնույն ժամանակ, հատկացման հնարավորություններն էլ սահմանափակ են:

2025 թվականին ջրամատակարարման ծավալը կանխատեսվել է 930,0 մլն խմ, որից ինքնահոս եղանակով 848.0 մլն խմ, մեխանիկական եղանակով 82,0 մլն խմ:

2026 թվականին ջրամատակարարման ծավալը կանխատեսվել է 932,0 մլն խմ, որից ինքնահոս եղանակով 850.0 մլն խմ, մեխանիկական եղանակով 82 մլն խմ

2027 թվականին ջրամատակարարման ծավալը կանխատեսվել է 935 մլն խմ, որից ինքնահոս եղանակով 853.0 մլն խմ, մեխանիկական եղանակով 82,0 մլն խմ

Հիմք ընդունելով 2024 թվականի տվյալները՝ ՀՀ 2025 թվականի համար սուբսիդիայի չափը կազմում է **1,659,860.0** հազար դրամ, 2026 թվականի համար՝ **1,662,040,0** հազար դրամ, 2027 թվականի համար՝ **1,665,310.0** հազար դրամ:

**3.2.3 Ոռոգման ծառայություններ մատուցող ընկերություններին ֆինանսական աջակցության տրամադրում**

Համաձայն ՀՀ կառավարության 2021թ. նոյեմբերի 18-ի N 1902-Լ որոշման N1 հավելվածի ՀՀ ՏԿԵՆ բաժնի 78.1 կետի՝ 2023 թվականին պետք է մշակել և իրականացնել «Ոռոգման համակարգերի արդյունավետ կառավարման ռազմավարական ծրագրի մշակում և իրականացում» ծրագիր, սակայն, ՀՀ վարչապետի՝ 2023թ. հունվարի 31-ին Ջրային կոմիտեում անցկացված խորհրդակցության N Վ/21-2023 արձանագրության 5-րդ կետի գ ենթակետի համաձայն՝ անհրաժեշտ է մշակել ջրային ոլորտի համապարփակ ռազմավարություն։

Ոլորտը դեռևս սուբսիդավորվում է` հիմնականում կապված ոչ ամբողջական ծախսածածկող գին ունենալու և, հատկապես, թերհավաքագրման հետ։

ՀՀ պետական բյուջեից ոռոգման ջրի մատակարարման ծառայություններ մատուցող կազմակերպություններին սուբսիդիաները հիմնականում տրվել են ընթացիկ տարվա ֆինանսական հոսքերով պլանավորված ֆինանսական ճեղքվածքի մարման համար։ Ընդ որում, ՀՀ պետական բյուջեից հատկացված սուբսիդիաները վերջին տարիներին հիմնականում ուղղված էին ջրամատակարար կազմակերպությունների կողմից ծախսված էլ.էներգիայի գծով ծախսի մարմանը, մասնավորապես 2023թ. այն կազմել է շուրջ 42.4 %-ը ։

Ջրօգտագործողների ընկերություններին պետական ֆինանսական աջակցության չափաքանակների հատկացման գաղափարախոսությունը (ներառյալ ջրօգտագործողների ընկերությունների կողմից հետագա տարիների համար ջրօգտագործողներին վաճառվելիք ոռոգման ջրի վճարների առավելագույն սահմանները) սահմանված են Հանրապետության կառավարության 2016 թվականի օգոստոսի 25-ի նիստի N 33 «Ոռոգման ոլորտի ֆինանսական կայունության բարելավման ռազմավարությամբ», որտեղ կանխատեսումները կատարված են մինչև 2021 թվականը ներառյալ։

Ներկայումս ՋՕԸ-երը չեն ապահովում ինքնածախսածածկման սկզբունքը։ Ոռոգման ջրի միջին ինքնարժեքը տատանվում է 11․5 – 113 դրամ/մ3՝ կախված մեխանիկական արտադրության ջրի ծավալներից, սակայն ոռոգման ջրի վճարը գանձվում է 11 դրամ/մ3։

Հարկ է նշել, որ վերը նշված ՀՀ կառավարության արձանագրային որոշմամբ հաստատված ցուցանիշների և փաստացի ցուցանիշների միջև առկա են էական շեղումներ։

2017 թվականին ապահովվել է 80,6 հազ. հա ջրամատակարարում, 2018 թվականին՝ 81,6 հազար հա, 2019 թվականին՝ 82.4 հազ. հա, 2020 թվականին՝ 85.4 հազ. հա, 2021 թվականին՝ 87,3 հազ. հա, 2022թ.՝ 91.0 հազ.հա, 2023թ.՝ 87.9 հազ.հա ։

Ոռոգման ջրի դիմաց 2018 թվականին ՋՕԸ-երի կողմից գանձվել է 3,284.0 մլն դրամ, 2019 թվականին՝ 4,047.7 մլն դրամ, 2020 թվականին՝ 3,740.3 մլն դրամ, 2021 թվականին՝ 4,284.1 մլն դրամ, 2022 թվականին՝ 4,661.4 մլն դրամ, 2023 թվականին՝ 4,617.7 մլն դրամ ։

2025 թվականի ֆինանսական աջակցության կանխատեսման համար հիմք է ընդունվել ՋՕԸ-երի 2024 թվականի բյուջեների նախագծերը, համաձայն որի ֆինանսական ճեղքվածքը կազմում է 10,859,163.0 հազար դրամ։ Առաջարկվում է 2025-2027թթ. յուրաքանչյուր տարվա համար նախատեսել **10,859,163.0** հազար դրամ դրամ որպես դրամաշնորհ ։

**3.2.4 Փոքր և միջին ջրամբարների կառուցման խորհրդատվություն և կառավարում**

Ջրամբարաշինական ծրագրերի իրականացմանը և Ջրային կոմիտեի այլ կանոնադրական խնդիրների լուծմանն աջակցող մասնագիտական ծառայություններ ձեռք բերելու նպատակով ՀՀ 2024 թվականի պետական բյուջեով հատկացվել է 166,600.0 հազար դրամ: 2025-2027թթ. յուրաքանչյուր տարվա համար ևս առաջարկվում է նախատեսել **166,600.0** հազար դրամ։

**3.2.5 Ոռոգման համակարգերի հիմնանորոգում**

ՀՀ 2024 թվականի պետական բյուջեով 15 ջրօգտագործողների ընկերությունների սպասարկման տարածքներում ոռոգման համակարգերում առավել հրատապ լուծում պահանջող թվով 22 հիմնանորոգման աշխատանքների նախագծանախահաշվային փաստաթղթերի համար հատկացվել է 122.0 մլն դրամ, որոնց ձեռքբերման մրցութային գործընթացն արդեն մեկնարկել է։

Ջրօգտագործողների ընկերությունների կողմից կազմված թերությունների տեղեկագրերի համաձայն նշված աշխատանքների կատարման համար 2025 թվականին կպահանջվի շուրջ **2,000,000.0** հազ. դրամ գումար։

2026-2027 թվականներին նախատեսվում է իրականացնել պոմպակայանների մղման խողովակաշարերի վերանորոգման աշխատանքներ։ Նշված աշխատանքների իրականացման համար անհրաժեշտ կլինի 2025 թվականին նախատեսել նաև մոտ **100,000.0** հազ. դրամ գումար նախագծանախահաշվային փաստաթղթերի ձեռբերման և դրանց փորձաքննության համար։ Իսկ 2026 և 2027 թվականներին նշված պոմպակայանների մղման խողովակաշարերի շինարարական աշխատանքների իրականացման համար նախնական գնահատմամբ անհրաժեշտ կլինի համապատասխանաբար **3,000,000.0** հազ դրամ և **4,000,000.0** հազ. դրամ գումար։

**3.2.6 Օրվա կարգավորման ջրավազանների կառուցում և վերակառուցում**

Ոռոգման ջրամատակարարման բարելավման, ջրապահովվածության բարձրացման և ջրային ռեսուրսների արդյունավետ կառավարման նպատակով Ջրային կոմիտեն նախատեսում է իր առաջիկա միջնաժամկետ ծրագրերի շրջանակներում զարգացնել օրվա կարգավորման ջրավազանների և փոքր ջրամբարների նախագծման և կառուցման նոր ծրագիր:

Միջոցառման շրջանակներում 2025թ. անհրաժեշտ գումարը կազմում է **3,500,000.0** հազար դրամ, որից ՆՆՓ-երի ձեռքբերման համար՝ շուրջ 500,000.0 հազ. դրամ, իսկ 2025-2027 թվականների յուրաքանչյուր տարվա համար շուրջ **3,000,000.0 հազ. դրամ**:

**3.2.7** **Գետերի և հեղեղատարների տեղամասերի ամրացման և մաքրման աշխատանքներ**

ՀՀ կառավարության 23.02.2017թ. N 183-Ա որոշմամբ Հայաստանի Հանրապետության ջրային օրենսգրքով նախատեսված գետերի ջրերի վնասակար ներգործության կանխման և վերացման միջոցառումների կազմակերպման ու իրականացման պետական կառավարման լիազոր մարմին է ճանաչվել Ջրային կոմիտեն:

Հակահեղեղային միջոցառումներն անհրաժեշտ է իրականացնել յուրաքանչյուր տարի՝ ընտրելով գետերի և սելավատարների առավել վտանգավոր հատվածները։

2025-2027 թվականների ընթացքում յուրաքանչյուր տարվա համար 2-3 նախագծանախահաշվային փաստաթղթերի ձեռքբերման համար մոտարկված կպահանջվի շուրջ **60,000.0** հազ դրամ, իսկ շինարարության համար՝ յուրաքանչյուր տարի **300,000.0** հազ դրամ՝ 2024 թվականի ընթացքում տեղական ինքնակառավարման մարմինների և արտակարգ իրավիճակների լիազոր մարմնի կողմից տրամադրված տեղեկատվության հիման վրա առաջնահերթություն ստացած աշխատանքների իրականացման համար:

**3.2.8Փոքր և միջին ջրամբարների կառուցում**

Փոքր և միջին ջրամբարներից թվով 5-ի՝ Աստղաձորի, Քասախի, Ելփինի, Լիճքի և Արթիկի կառուցման աշխատանքների նախագծանախահաշվային փաստաթղթերի կազմման աշխատանքներն ավարտական փուլում են, իսկ Արգիճիի ջրամբարի նախագծման աշխատանքների ժամկետները երկարաձգվել են՝ տարածքում ենթակառուցվածների (ՓՀԷԿ) առկայության պատճառով։

Մյուս 12 (9+3) ջրամբարների տեխնիկատնտեսական հիմնավորման ուսումնասիրությունների ծառայությունների ձեռքբերման նախապատրաստական աշխատանքների և նախագծման համար 2025 թվականի ընթացքում կպահանջվի շուրջ **1,500,000.0** հազ. դրամ:

2025 թվականին 5 ջրամբարների մասով նախատեսվում է մեկնարկել շինարական աշխատանքների գործընթաց, որի համար կպահանջվի շուրջ **7,000,000.0** հազ.դրամ, 2026-2027 թվականների ընթացքում յուրաքանչյուր տարվա համար կպահանջվի շուրջ **8,000,000.0** հազ.դրամ:

Ակնկալվում է ֆինանսական համաձայնագիր կնքել ՎԶԵԲ-ի հետ:

**3.2.9 Ջրամբարների վերականգնման և վերազինման աշխատանքներ**

ՀՀ տարածքում առաջացող մակերևութային ջրերի արդյունավետ կառավարման և ջրի պահանջարկի բավարարման համար «Ջրամբարների վերականգնման և վերազինման» միջոցառման շրջանակներում ջրամբարների անվտանգ շահագործման և դրանցով կայուն ջրամատակարարման ապահովման նպատակով 2025-2027 թվականների ընթացքում մոտարկված կպահանջվի յուրաքանչյուր տարվա համար **1,000,000.0** հազ. դրամ՝ 2025 թվականին և հաջորդ տարիների ընթացքում առաջնահերթություն ստացած աշխատանքների իրականացման համար:

Ներկայումս ընթացքի մեջ են Սառնաղբյուրի, Այգեձորի և Գեղարքունիք 2 ջրամբարների վերականգնման աշխատանքների նախագծա­նախահաշվային փաստաթղթերի (ՆՆՓ) կազմման ծառայությունների գնման գործընթացը, որի ավարտին կհաջորդի շինարարական աշխատանքների գնման գործընթացը:

2024-2025 թվականների ընթացքում կիրականացվի տեխնիկական խնդիրներ ունեցող այլ ջրամբարների (Կառնուտի, Վարդաքարի, Զանգակատան և այլն) տեխնիկական վիճակի գնահատում, որի հիման վրա, վթարային իրավիճակների վերացման համար, ձեռք կբերվեն ՆՆՓ-եր՝ 2025-2027թթ. ընթացքում շինարարական աշխատանքներ իրականացնելու նպատակով:

**3.2.10 Արփա-Սևան թունելի հավատարմագրային կառավարում**

ՀՀ կառավարության 16.06.2023թ. N 974-N որոշմամբ փոփոխություն է կատարվել «Արփա-Սևան» ԲԲԸ-ի հետ 2004 թվականի օգոստոսի 17-ին կնքված «Որոտան-Արփա-Սևան հիդրոհանգույցի ջրային համակարգը հավատարմագրային կառավարման հանձնելու» N ԾՁԲ-04/36 հավատարմագրային կառավարման պայմանագրում, ծառայությունների մատուցման 2025 թվականի համար սահմանելով **350,000.0** հազար դրամ պայմանագրային։

Առաջարկվում է 2026-2027թթ. յուրաքանչյուր տարվա համար ևս նախատեսել 350,000.0 հազար։

**3.2.11 Արփա-Սևան ջրային համակարգի տեխնիկական վիճակի բարելավում**

Արփա-Սևան ջրատարը բաղկացած է երկու թունելներից։ Կեչուտի ջրամբարից N 1 թունելով Արփա գետի ջուրը տեղափոխվում է Եղեգիսի ջրանցույց և այնտեղից Եղեգիս գետի հոսքի հետ միասին ուղղորդվում է N 2 թունել, որով ջուրը տեղափոխվում է Սևանա լիճ։

Նախատեսված էր թունելով տեղափոխել տարեկան 270 մլն/մ3 ջուր, սակայն Արփա-Սևան թունելի տեխնիկական վիճակով պայմանավորված՝ Արփա-Սևան թունելով Սևանա լիճ է տեղափոխվել՝ 2020 թվականին՝ 205,2 մլն խոր.մ, 2021 թվականին՝ շուրջ 157,5 մլն խոր.մ, 2022 թվականին՝ 168.6 մլն խոր.մ և 2023 թվականին՝ 126.8 մլն խոր.մ ջուր։

N2 թունելի վերանորոգման շինարարական աշխատանքները կմեկնարկեն 2024 թվականի սեպտեմբերի 1-ից: Հետագայում նպատակահարմար է պարբերաբար իրականացնել N2 թունելի վթարային հատվածների վերականգնման աշխատանքներ, որի նպատակով 2025-2027 թվականների ընթացքում, մոտարկված հաշվարկներով, յուրաքանչյուր տարվա համար կպահանջվի **2,000,000.0** հազ. դրամ՝ առավել վթարավտանգ հատվածների հիմնանորոգման աշխատանքներ իրականացնելու համար:

**3.2.12 Կոլեկտորադրենաժային ծառայություններ**

Ծրագրի նպատակն է բարելավել ոռոգելի հողերի մելիորատիվ վիճակը, պահպանել գրունտային ջրերի մակարդակը թույլատրելի խորություններում, կանխարգելել հողատեսքերի երկրորդային աղակալումմն ու ալկալիացումը, կանխարգելել տարափոխիկ հիվանդույթունների տարածումը և նպաստել գյուղատնտեսական մշակաբույսերի բերքատվության բարձրացմանը։

Հանրապետության թվով 7՝ Արարատի, Արմավիրի, Շիրակի, Լոռու, Կոտայքի, Գեղարքունիքի, Արագածոտնի մարզերում տեղակայված 1,066.611 կմ ընդհանուր երկարությամբ բաց դրենաժային ցանցից տարեկան մաքրվել է միջինը՝ 310 կմ, այսինքն՝ դրենաժային ցանցերի յուրաքանչյուր բաղադրիչ մաքրվել էր 3-4 տարին մեկ անգամ, միջին տարեկանը՝ 300-340 կմ: Կատարված աշխատանքների շնորհիվ գերխոնավ հողերի տարածքները նվազեցին շուրջ 12.5 հազար հա-ով, ջրակալված բնակավայրերի քանակը 45-ով, 2006թ.-ից մալարիա հիվանդությունը վերացվեց, և զգալիորեն բարձրացավ գյուղատնտեսական մշակաբույսերի բերքատվությունը դրենաժի տակ ընկած տարածքներում:

Ընկերությունն իրականացնում է՝

ա/ Գրունտային ջրերի մակարդակների և որակի որոշման աշխատանքներ

բ/ Կոլեկտորադրենաժային ցանցերի տեխնիկական վիճակի պահպանում և շահագործում

գ/ ՀՀ կոլեկտորադրենաժային ցանցերի մաքրման, նորոգման աշխատանքների որակի տեխնիկական հսկողություն։

2025թ.առաջարկվոմ է նախատեսել **305,546.9** հազար դրամ, որի շրջանակներում ՀՀ 4 մարզերի համայնքներում կմաքրվի 175.5 կմ կոլեկտորադրենաժային ցանց, 2026թ.՝ **215,660.5** հազար դրամ և 178 կմ, 2027թ.՝ **323,760.5** հազար դրամ և 180 կմ։

**3.2.13 Խմելու ջրի մատակարարման և ջրահեռացման ծառայությունների սուբսիդավորում**

ՀՀ 2024 թվականի պետական բյուջեի միջոցներից Ընկերությանը կտրամադրվի սուբսիդիա՝ 2024 թվականի համար յուրաքանչյուր խորանարդ մետրի դիմաց՝ գումարային 205.992 դրամ (ԱԱՀ-ով) սակագնից՝ 5.522 դրամի (ԱԱՀ-ով) չափով, ընդ որում՝ ջրամատակարարման ծառայության համար 175.093 դրամ (ԱԱՀ-ով) սակագնից՝ 4.693 դրամի (ԱԱՀ-ով) չափով և ջրահեռացման ծառայության համար՝ 30.899 դրամ (ԱԱՀ-ով) սակագնից՝ 0.829 դրամի (ԱԱՀ-ով) չափով:

Միաժամանակ անհրաժեշտ է նկատի ունենալ, որ ՀՀ 2024 թվականի պետական բյուջեով հատկացվել է 1.1 մլրդ դրամ սուբսիդիա 2024 թվականի հունվարի 1-ից մինչև նոյեմբերի 30-ը ներառյալ ընկած ժամանակահատվածում մատուցվող խմելու ջրի մատակարարման և ջրահեռացման (կեղտաջրերի մաքրման) մանրածախ ծառայությունների դիմաց, իսկ 2024 թվականի դեկտեմբեր ամսվա համար նախատեսված փոխհատուցման գումարները և ճշտված գումարները պետք է ներառվեն ՀՀ 2025 թվականի պետական բյուջեի նախագծում:

Նախատեսվում ՝2025-2027թթ. համար նախատեսել տարեկան **1,100,000.0** հազար դրամ։

**3.2.14 Ջրամատակարարման և ջրահեռացման համակարգերի հիմնանորոգում**

ՀՀ կառավարություն 21 հուլիսի 2022 թվականի n 1134-ն որոշման համաձայն 2022թ. սեպտեմբերին մեկնարկել է «Վեոլիա ջուր» ՓԲԸ-ի սպասարկման տարածքում գտնվող և հրատապ լուծում պահանջող համայնքների ջրամատակարարման համակարգերի վերակառուցման ծրագրի շրջանակներում Հայաստանի տարածքային զարգացման հիմնադրամի կողմից 2021 և 2022 թվականների ընթացքում կազմակերպված շինարարական աշխատանքների ու ծառայությունների կնքված պայմանագրերի և կազմակերպված գնման գործընթացների շինարարական աշխատանքները։ Որպես պատվիրատու գնման պայմանագրերը, ինչպես նաև դրանցով նախատեսված կողմերի իրավունքներն ու պարտականություններն ուժի մեջ դնելու մասին համաձայնագրերը կնքել է ՀՀ ՏԿԵՆ ջրային կոմիտեն, իսկ Հայաստանի տարածքային զարգացման հիմնադրամը հանդիսանում է պատասխանատու ստորաբաժանում: Նախատեսված է 26 օբյեկտներից 2-ի համար 2025թ. նախատեսվում է՝ «ՀՀ Սյունիքի մարզի Մեղրի քաղաքի ջրի մաքրման կայանի ապամոնտաժում, նորի կառուցում» օբյեկտի մասով **50,000.0** հազար դրամ, իսկ «ՀՀ Սյունիքի մարզի Ագարակ քաղաքի գոյություն ունեցող ջրի մաքրման կայանի հիմնանորոգում, լրացուցիչ նոր կայանի կառուցում» օբյեկտի մասով՝ **150,000.0** հազար դրամ։

Այս միջոցառման շրջանակներում նախատեսվում է իրականացնել նաևՀՀ Արարատի մարզի Վեդի համայնքի Ուրցաձոր բնակավայրի և Արարատ համայնքի Արարատ բնակավայրի ջրամատակարարման համակարգերի հիմնանորոգում։ Վերը նշված բնակավայրերի ջրամատակարման համակարգերը սպասարկվում են «Վեոլիա Ջուր» ՓԲԸ-ի կողմից։ Հայաստանի տարածքային զարգացման հիմնադրամի կողմից 2020 թվականին ձեռք են բերվել Ուրցաձոր և Արարատ բնակավայրերի ջրամատակարարման համակարգերի վերակառուցման նախագծանախահաշվային փաստաթղթերը, սակայն մինչ այսօր շինարարական աշխատանքներն իրականացված չեն։ Որցաձոր բնակավայրի ջրամատակարարման համակարգի վերակառուցման նախահաշվային արժեքը կազմում է 190,000.0 հազար դրամ, իսկ Արարատ բնակավայրի ջրամատակարարման համակարգի վերակառուցման նախահաշվային արժեքը՝ 140,000.0 հազար դրամ։ Շինարարական աշխատանքները նախատեսվում է իրականացնել 2025 թվականին, որի համար պահանջվում է **330,000.0** հազար դրամ։

**3.2.15 Ջրամատակարարման և ջրահեռացման համակարգերի կառուցում**

ՀՀ 2024 թվականի պետական բյուջեով ՀՀ Սյունիքի մարզի Բռնակոթ համայնքի այլընտրանքային աղբյուրից ջրատարի կառուցման նախագծանախահաշվային փաստաթղթերի ձեռքբերման համար հատկացվել է 18,600.0 հազար դրամ։ Շինարարական աշխատանքները նախատեսվում է իրակացնել 2025 թվականին, որի համար՝ նախնական գնահատականներով, պահանջվում է շուրջ **260,000.0** հազար դրամ։

3.3. Նոր նախաձեռնությունները

Նոր նախաձեռնությւոնների վերաբերյալ տեղեկատվությունը կներկայացվի սահմանված ժամկետում՝ մինչև ս.թ. մարտի 15-ը։

# 4. ՈՉ ԲՅՈՒՋԵՏԱՅԻՆ ԱՂԲՅՈՒՐՆԵՐԻՑ ՍՊԱՍՎՈՂ ԵԿԱՄՈՒՏՆԵՐԸ

Տեղեկատվությունը ներկայացված է N 6 հավելվածում

# 5. ՏԱՐԱԾՔԱՅԻՆ ԶԱՐԳԱՑՄԱՆՆ ԱՌՆՉՎՈՂ ԾՐԱԳՐԵՐԸ/ՄԻՋՈՑԱՌՈՒՄՆԵՐԸ

ՀՀ 2025-2027թթ. ժամանակահատվածում Ջրային կոմիտեի կողմից իրականացվող ծրագրերի ու միջոցառումների տարածքային բաշխվածության տեղեկատվությւոնը ներկայացված է հայտին կից N 5 հավելվածում։

# 6. ՄԻՋՈԼՈՐՏԱՅԻՆ (ԽԱՉՎՈՂ) ԲՆՈՒՅԹԻ ԱՌԱՆՁԻՆ ՔԱՂԱՔԱԿԱՆՈՒԹՅՈՒՆՆԵՐԻՆ ԱՌՆՉՎՈՂ ԾՐԱԳՐԵՐԸ/ ՄԻՋՈՑԱՌՈՒՄՆԵՐԸ

Միջոլորտային բնույթի քաղաքականություններին են առնչվում «Ոռոգման ոլորտի առողջացում» ծրագրի «Օրվա կարգավորման ջրավազանների կառուցում և վերակառուցում» և «Փոքր և միջին ջրամբարների կառուցում» միջոցառումները։

Տեղեկատվությւոնը ներկայացված է հայտին կից N 9 հավելվածում

# 7. ԱՐՏԱՔԻՆ ԱՂԲՅՈՒՐՆԵՐԻՑ` ՊԵՏԱԿԱՆ ԲՅՈՒՋԵ ՍՏԱՑՎՈՂ ՎԱՐԿԵՐԻ ԵՎ ԴՐԱՄԱՇՆՈՐՀՆԵՐԻ ՀԱՇՎԻՆ ԻՐԱԿԱՆԱՑՎԵԼԻՔ ԾՐԱԳՐԵՐԸ/ ՄԻՋՈՑԱՌՈՒՄՆԵՐԸ

**1072-11007**

ՀՀ պետական բյուջեի «Ջրամատակարարաման և ջրահեռացման բարելավում» ծրագրի «Գերմանիայի զարգացման վարկերի բանկի աջակցությամբ ջրամատակարարման և ջրահեռացման ենթակառուցվածքների վերականգնման ծրագրի երրորդ փուլ»միջոցառմամբ նախատեսված է կատարել Գերմանիայի զարգացման վարկերի բանկի, Եվրոպական ներդրումային բանկի և Եվրոպական միության հարևանության ներդրումային գործիքի աջակցությամբ համատեղ իրականացվող «Համայնքային ենթակառուցվածքների II ծրագիր, փուլ 3 - Հայաստանի ջրամատակարարման և ջրահեռացման ենթակառուցվածք» ծրագրի ֆինանսական և տեխնիկական աուդիտի աշխատանքները։ 2025-2026թթ. յուրաքանչյուր տարվա համար անհրաժեշտ է **52,867.6** հազ. դրամ (ֆինանսական աուդիտի գումարը կազմում է 8,201.0 եվրո, տեխնիկական աուդիտի գումարը՝ 79,600.0 եվրո, ընդամենը՝ 87,801.0 եվրո` առանց հարկերի)։ ՀՀ կառավարության համաֆինանսավորման մասով՝ 17,560.0 եվրո ԱԱՀ և 15,920.0 եվրո ոչ ռեզիդենտի շահութահարկ, ընդամենը՝ 33,480.0 եվրո, իսկ միջոցառման մասով ամբողջ գումարը՝ 121,281.0 հազ. Եվրո)՝ հաշվարկված 1 Եվրո=435.91 ՀՀ դրամ փոխարժեքով:

Ծրագիրը երկարաձգվել է մինչև 31.12.2025 թվականը, 2024թ. վճարումները կիրականացվեն 2025թ., իսկ 2025թ. վճարումները՝ 2026թ.՝ ավարտական հաշվետվությունները հաստատվելուց հետո։

Աուդիտի անցկացման պահանջն ամրագրված է վարկային համաձայնագրով և հանդիսանում է պարտադիր պայման ծրագրի հետագա ընթացքի ապահովման համար, ուստի այս միջոցառման ծախսերը պարտադիր ծախսային պարտավորություն են։ Միջոցառման իրականացման համար հավելյալ միջոցներ անհրաժեշտ չեն՝ միջոցառումը կիրականացվի վերոնշյալ Գերմանիայի զարգացման վարկերի բանկի աջակցությամբ իրականացվող վարկային միջոցների և ՀՀ կառավարության համաֆինանսավորման միջոցների (վարկի գումարը-30.0 մլն. Եվրո, ՀՀ կառավարության համաֆինանսավորումը - շուրջ 6.9 մլն. Եվրո) շրջանակներում։

Աուդիտի պայմանագրի երկարաձգման արդյունքում՝ KFW բանկի համաձայնությամբ ծառայության գումարը կտրամադրվի վարկային միջոցի շրջանակներում։

# 8. ՄԺԾԾ ԺԱՄԱՆԱԿԱՀԱՏՎԱԾՈՒՄ ՖԻՆԱՆՍԱԿԱՆ ՊԱՀԱՆՋՆԵՐԻ ԱՄՓՈՓՈՒՄ

Ֆինանսական միջոցների ամփոփման վերաբերյալ տեղեկատվությունը ԲՍԿ-ի մասով չի լրացվում։

# 9. ՀԱՅՏԻ ՀԵՏ ԿԱՊՎԱԾ ՌԻՍԿԵՐԸ

Տեղեկատվությունը ներկայացված է հայտին կից N 10 հավելվածում։

# ՀԱՎԵԼՎԱԾՆԵՐ

*Հայտին կից ներկայացված են NN 1, 3-11, 12, 13, 15 հավելվածները։*