***Հավելված N 11***

ՄԺԾԾ ԺԱՄԱՆԱԿԱՀԱՏՎԱԾՈՒՄ ՀՀ ԿԱՌԱՎԱՐՈՒԹՅԱՆ ՈԼՈՐՏԱՅԻՆ ՔԱՂԱՔԱԿԱՆՈՒԹՅՈՒՆԸ

***(հարկիրճ շարադրանք)[[1]](#footnote-1)***

* **ՈԼՈՐՏԸ**

*Ճանապարհաշինություն*

* **ՈԼՈՐՏԱՅԻՆ ՔԱՂԱՔԱԿԱՆՈՒԹՅԱՆ ՀԻՄՆԱԿԱՆ ԹԻՐԱԽՆԵՐԸ**

*ՀՀ կառավարության 2021-2026 թվականների ծրագրի 3.2 Ճանապարհաշինություն գլխով սահմանված է, որ ճանապարհային ոլորտում իրականացվող քաղաքականության առանցքային ուղղություն է Հայաստանի Հանրապետության տրանսպորտային համակարգի ինտեգրումը միջազգային տրանսպորտային համակարգին, որի շնորհիվ հնարավոր կլինի խթանել միջազգային շուկա հայկական արտադրության ապրանքների արտահանումը, բեռնափոխադրումների ծավալների էական մեծացումը: Այս ուղղությամբ Կառավարությունը Հայաստանի ամբողջ ճանապարհային ցանցի արդիականացման և որակի բարելավման ճանապարհով ձևավորելու և զարգացնելու է անվտանգ, ծախսարդյունավետ և էկոլոգիապես անվնաս ճանապարհային ցանց, որը կնպաստի ներպետական և միջազգային փոխադրումների աճին, նոր շուկաների ձևավորմանը, կխթանի ներքին և արտաքին առևտուրը, էական ազդեցություն կունենա մարզերի և գյուղական համայնքների տնտեսական և սոցիալական կյանքի կայուն զարգացման վրա՝ մարզերի և համայնքների բնակչության համար ապահովելով հաղորդակցությունը կենսական նշանակության օբյեկտների և մարզկենտրոնների հետ, կնպաստի տարածքային համաչափ զարգացմանը:*

*Ճանապարհաշինության և ճանապարհային համակարգի զարգացման ոլորտում կիրականացվեն բարեփոխումներ, հետևյալ ուղղություններով.*

* *միջպետական, հանրապետական և տեղական նշանակության ավտոմոբիլային ճանապարհների ցանցի նորոգում, հիմնանորոգում և որակի շարունակական բարձրացում, որոնց շնորհիվ տարեկան կունենանք շուրջ 500 կմ վերանորոգված ճանապարհ (շարունակական),*
* *թունելների և կամուրջների վերականգնում և կառուցում (շարունակական),*
* *ավտոմոբիլային ճանապարհների անվտանգության բարելավում՝ ավտոմոբիլային ճանապարհի երթևեկության անվտանգությունն ապահովող կահավորանքի վերականգնում և պատշաճ պահպանում (շարունակական),*
* *ճանապարհատրանսպորտային պատահարների կրճատում՝ հանրապետության բոլոր ճանապարհների «սև կետերի» գույքագրման և դրանց վերացման, ինչպես նաև ճանապարհային անվտանգության աուդիտի անցկացման ճանապարհով, ճանապարհատրանսպորտային պատահարների տվյալների վերլուծության հիման վրա անվտանգության միջոցառումների շարունակական իրականացում, ճանապարհատրանսպորտային պատահարների վերաբերյալ տվյալների հավաքման և վերլուծման համակարգերի (ծրագրերի) արդիականացում (շարունակական),*
* *տեղական նշանակության ճանապարհների հիմնանորոգում, գյուղական ճանապարհների անվտանգության ապահովում,*
* *Հյուսիս-հարավ ճանապարհային միջանցքի ներդրումային ծրագրի իրականացում,* 
  + *Հյուսիս-հարավ ճանապարհային միջանցքի Տրանշ 2 (Աշտարակ – Թալին, ընդհանուր երկարությունը՝ շուրջ 42 կմ) և Տրանշ 3 (ԹալինԼանջիկ՝ 18,7 կմ, Լանջիկ-Գյումրի՝ 27,5 կմ, ընդհանուր երկարությունը՝ շուրջ 46,2 կմ) ճանապարհահատվածների վերակառուցման աշխատանքների իրականացում և ծրագրի ավարտ,*
  + *Սիսիան-Քաջարան 60 կմ երկարությամբ նոր ճանապարհահատվածի, այդ թվում՝ շուրջ 9 կմ երկարությամբ Բարգուշատի թունելի կառուցման, Քաջարան–Ագարակ շուրջ 32 կմ ճանապարհի վերակառուցման, Քաջարանի 7 կմ երկարությամբ թունելի կառուցման, Հյուսիս-հարավ ճանապարհային միջանցքի Արտաշատ-Սիսիան 175 կմ ճանապարհահատվածի նախագծման և փուլային իրականացման աշխատանքների մեկնարկ,*
* *Մ-6, Վանաձոր-Ալավերդի-Բագրատաշեն միջպետական նշանակության 52 կմ ճանապարհի վերակառուցում (իրականացվել է)*

* **ՈԼՈՐՏԱՅԻՆ ԾԱԽՍԱՅԻՆ ԾՐԱԳՐԵՐԸ ԵՎ ԾԱԽՍԱՅԻՆ ԳԵՐԱԿԱՅՈՒԹՅՈՒՆՆԵՐԸ**

*Նախատեսվում է 2025-2027թթ․ յուրաքանչյուր տարի կառուցել, վերակառուցել, հիմնանորոգել, հիմնանորոգել շուրջ 500 կմ ճանապարհ, հիմնանորոգել Պուշկինի, Դիլիջանի և Նալբանդի թունելները, վերականգնել տրանսպորտային օբյեկտներ, ապահովել Հյուսիս-հարավ ճանապարհային միջանցք ներդրումային ծրագրի կառուցման շարունակականությունը։*

* **ՈԼՈՐՏԱՅԻՆ ԾԱԽՍԵՐԻ ԳՆԱՀԱՏԱԿԱՆԸ**

*2025-2027 թվականնների ընթացքում 1049 Ճանապարհային ցանցի բարելավում ծրագրեվ նախատեսվում է շուրջ 531241.2 մլն․ դրամ։*

1. Ոլորտային քաղաքականության ողջ համառոտ շարադրանքը չպետք է գերազանցի 6 էջի սահմանները: [↑](#footnote-ref-1)