ՀՀ տարածքային կառավարման և ենթակառուցվածքների նախարարության ջրային կոմիտե

(ոլորտի կամ պետական մարմնի անվանումը)

**2025-2027**

**ԹՎԱԿԱՆՆԵՐԻ ՄԻՋՆԱԺԱՄԿԵՏ ԾԱԽՍԱՅԻՆ ԾՐԱԳՐԻ (ՄԺԾԾ) ԵՎ**

**ՀՀ 2025 ԹՎԱԿԱՆԻ ՊԵՏԱԿԱՆ ԲՅՈՒՋԵԻ**

**ՀԱՅՏԵՐ**

1004 – ՈՌՈԳՄԱՆ ՀԱՄԱԿԱՐԳԻ ԱՌՈՂՋԱՑՈՒՄ

1. **11005 - Եվրասիական զարգացման բանկի աջակցությամբ իրականացվող ոռոգման համակարգերի զարգացման ծրագրի խորհրդատվություն և կառավարում**
2. **31005 - Եվրասիական զարգացման բանկի աջակցությամբ իրականացվող ոռոգման համակարգերի զարգացման ծրագրի շրջանակներում ջրային տնտեսության ենթակառուցվածքների հիմնանորոգում**
3. **11006 - Ֆրանսիայի Հանրապետության կառավարության աջակցությամբ իրականացվող Վեդու ջրամբարի կառուցման ծրագրի խորհրդատվություն և կառավարում**
4. **31001 - Ֆրանսիայի Հանրապետության կառավարության աջակցությամբ իրականացվող Վեդու ջրամբարի և ոռոգման համակարգի կառուցում**
5. **11007 - Գերմանիայի զարգացման վարկերի բանկի աջակցությամբ իրականացվող Ախուրյան գետի ջրային ռեսուրսների ինտեգրացված կառավարում ծրագրի խորհրդատվություն և կառավարում**
6. **31004 - Գերմանիայի զարգացման բանկի աջակցությամբ իրականացվող Ախուրյան գետի ջրային ռեսուրսների ինտեգրված կառավարման ծրագրի շրջանակներում ջրային տնտեսության ենթակառուցվածքների հիմնանորոգում**
7. **31006 - Գերմանիայի զարգացման վարկերի բանկի աջակցությամբ իրականացվող Ախուրյան գետի ջրային ռեսուրսների ինտեգրացված կառավարման ծրագրի երկրորդ փուլի շրջանակներում ջրային տնտեսության ենթակառուցվածքների հիմնանորոգում**
8. **11009 - Գերմանիայի զարգացման վարկերի բանկի աջակցությամբ իրականացվող Ախուրյան գետի ջրային ռեսուրսների ինտեգրված կառավարման դրամաշնորհային ծրագիր**
9. **11010 - Գերմանիայի զարգացման վարկերի բանկի աջակցությամբ իրականացվող Ախուրյան գետի ջրային ռեսուրսների ինտեգրացված կառավարում փուլ 1 ծրագրով Ջրաձոր գյուղի վերաբնակեցման գործողությունների խորհրդատվություն և կառավարում**
10. **12002 - Գերմանիայի զարգացման վարկերի բանկի աջակցությամբ իրականացվող Ախուրյան գետի ջրային ռեսուրսների ինտեգրացված կառավարման փուլի 1 ծրագրով Ջրաձոր գյուղի վերաբնակեցման համար ենթակառուցվածքնների և բնակելի տների կառուցում**
11. **11011 Զարգացման ֆրանսիական գործակալության աջակցությամբ իրականացվող ոռոգման ոլորտի ֆինանսական կայունության և ոռոգման կառավարման կարողությունների բարելավման դրամաշնորհային ծրագրի խորհրդատվություն և կառավարում**

**1-2 «Ոռոգման համակարգերի արդիականացման ծրագիր»**

**11005- Եվրասիական զարգացման բանկի աջակցությամբ իրականացվող ոռոգման համակարգերի զարգացման ծրագրի խորհրդատվություն և կառավարում**

**31005- Եվրասիական զարգացման բանկի աջակցությամբ իրականացվող ոռոգման համակարգերի զարգացման ծրագրի շրջանակներում ջրային տնտեսության ենթակառուցվածքների հիմնանորոգում**

**«Ոռոգման համակարգերի արդիականացման ծրագրով»** նախատեսվում է մեխանիկական ոռոգման փոխարինում ինքնահոս համակարգերով, որոշ մայր ջրանցքների և երկրորդ կարգի ջրանցքների վերականգնում, ՋՕԸ-ների ներտնտեսային ոռոգման ցանցերի արդիականացում, և ինստիտուցիոնալ զարգացում։ Ծրագրի շրջանակներում առաջացած խնայողությունների հաշվին իրականացվում են ոռոգման համակարգերի վերականգնման/կառուցման լրացուցիչ աշխատանքներ Հայաստանի Հանրապետության գրեթե ողջ տարածքում (բացառությամբ Տավուշի մարզի) գտնվող երկրորդ կարգի 27 ջրանցքներում (65.8 կմ) և ներտնտեսային ոռոգման 3 համակարգերում (16.1 կմ)՝ շուրջ 5,669.5 մլն ՀՀ դրամ ընդհանուր արժեքով, այդ թվում՝ նախագծանախահաշվային փաստաթղթերի կազմում՝ 200.78 մլն ՀՀ դրամ, հեղինակային հսկողություն՝ 20.72 մլն ՀՀ դրամ, տեխնիկական հսկողություն՝ 220.0 մլն ՀՀ դրամ շինարարական աշխատանքներ՝ 5,228.0 մլն ՀՀ դրամ:

Ծրագրով նախատեսված աշխատանքների իրականացման վերջնաժամկետը երկարաձգվել է առ 30.06.2025թ., իսկ վճարումների իրականացման վերջնաժամկետը՝ առ 31.12.2025թ.:

Ծրագրի ակնկալվող նորացված ցուցանիշներն են՝

* *Էլեկտրաէներգիայի տարեկան տնտեսում – 15.1 մլն կվտ/ժամ,*
* *Շահագործման ծախսերի կրճատում – ավելի քան 280 մլն դրամ/տարի,*
* *Ոռոգելի հողատարածքների աճ – մոտ 12.2 հազ. հա,*
* *Շահագործումից դուրս եկող պոմպակայանների քանակ – 8 հատ,*
* *Մայր և երկրորդ կարգի ջրանցքների վերականգնվող հատվածներ- 137.8 կմ,*
* *Ներտնտեսային ոռոգման համակարգերի վերականգնվող հատվածներ- 278.2 կմ,*
* *Շահառուների քանակ – 169,488 մարդ։*

«***31005 Եվրասիական զարգացման բանկի աջակցությամբ իրականացվող ոռոգման համակարգերի զարգացման ծրագրի շրջանակներում ջրային տնտեսության ենթակառուցվածքների հիմնանորոգում»*** միջոցառում***,*** որով նախատեսված են կապիտալ ծախսերը կատարվել մինչ 30.06.2025թ.։ Մինչ այս ժամկետը նախատեսվում է ավարտին հասցնել շինարարական աշխատանքները և 2025թ.-ին նախատեսված է ընդամենը **210,834.2 հազ. դրամ** (522.0 հազ․ ԱՄՆ դոլար) հաշվարկված **1 ԱՄՆ դոլար=403.88 ՀՀ դրամ** փոխարժեքով: Մի կապալի պայմանագրի մասով նախատեսված է միայն ետերաշխիքային գումարի վճարում, իսկ մյուսով՝ կատարվելիք վերջին մասի աշխատանքների դիմաց անհրաժեշտ բոլոր վճարումները։

«***11005 Եվրասիական զարգացման բանկի աջակցությամբ իրականացվող ոռոգման համակարգերի զարգացման ծրագրի խորհրդատվություն և կառավարում»*** միջոցառում***,*** որով նախատեսված են վճարելու խորհրդատվական ծառայությունների դիմաց անհրաժեշտ վճարումները, ինչպես նաև՝ պահպանման ծախսերն իրականացնելու համար, համապատասխանաբար` 2025թ․-ին **325,114.1 հազ. դրամ** (805.0 հազ․ ԱՄՆ դոլար) հաշվարկված **1 ԱՄՆ դոլար=403.88 ՀՀ դրամ** փոխարժեքով:

01.07.2025-31.12.2025թթ․ժամանակահատվածում կկատարվեն Ծրագրի փակման և հաշվետվողականության ապահովման նախատեսված միջոցառումները, այդ թվում՝ վերջնական աուդիտի աշխատանքները։

**3-4 «Վեդի ջրամբարի և ոռոգման համակարգի կառուցման ծրագիր»**

**11006 Ֆրանսիայի Հանրապետության կառավարության աջակցությամբ իրականացվող Վեդու ջրամբարի կառուցման ծրագրի խորհրդատվություն և կառավարում**

**31001 - Ֆրանսիայի Հանրապետության կառավարության աջակցությամբ իրականացվող Վեդու ջրամբարի կառուցում**

**«Վեդի ջրամբարի և ոռոգման համակարգի կառուցման ծրագրով»** նախատեսվում է կառուցել ջրամբար Արարատի մարզում՝ Վեդի գետի աջափնյա գոտուց սելավատարի վրա: Ջրամբարը լցնելու համար ջրաղբյուր են հանդիսանում Վեդի և Խոսրով գետերը: Վեդիի ջրամբարը նախագծվել է 1991թ., Արարատյան հարթավայրի 4,0 հազ հա հողակտորները ոռոգելու համար, որոնցից 2.8 հազ.հա` մեխանիկական ոռոգման փոխարինում ինքնահոս ոռոգման եղանակի: Վեդի ջրամբարի ընդհանուր ծավալը՝ 29 մլն մ3, պատվարի ընդհանուր բարձրությունը՝ H=85 մ: Վեդի ջրամբարի 29 մլն մ3 ընդհանուր ծավալով պատվարի, օժանդակ կառուցվածքների, մոտեցնող ջրանցքի, ճնշումային խողովակաշարի (Ոռոգման համակարգ), ոռոգման ցանցի և նոր տեխնոլոգիաների կիրառման, մանրամասն նախագծման, շինարարության և շին. տեխնիկական վերահսկողության ընդհանուր ներդրումային ծախսերը կազմում են 90.004 մլն Եվրո, այդ թվում վարկ՝ 75.000 մլն. Եվրո: Վեդիի 29 մլն մ3 ընդհանուր ծավալով ջրամբարի կառուցումը կբարձրացնի Վեդու տարածաշրջանի շուրջ 3200 հա հողատարածքների ջրապահովման մակարդակը, իսկ ինքնահոս համակարգի անցնելու արդյունքում տարեկան կտնտեսվի շուրջ 19 մլն Կվտ/ժամ էլեկտրաէներգիա: Վեդու ջրամբարի կառուցման աշխատանքները կավարտվեն 2024 թվականին։

Միաժամանակ 2023 թվականի դեկտեմբերի 4-ին Վեդու ջրամբարի իշխման տակ գտնվող փորձնական տարածքներում մեկնարկած ներտնտեսային ոռոգման ցանցի շինարարական աշխատանքները ևս կավարտվեն 2024 թվականի տարեվերջին։

Ծրագրի տեխնիկական ավարտը նախատեսված է 31.12.2024թ.-ին։

Ծրագիրն իրականացվում է հետևյալ միջոցառումներով.

«***31001 - Ֆրանսիայի Հանրապետության կառավարության աջակցությամբ իրականացվող Վեդու ջրամբարի կառուցում»*** միջոցառում***,*** որով նախատեսված են կապիտալ ծախսերը 2025 թվականի համար կազմում է **296,042.0** հազ. դրամ (679.1 հազ. Եվրո)՝ հաշվարկված **1 Եվրո=435.91 ՀՀ դրամ** փոխարժեքով:

2025 թվականին նախատեսվում է 2024 թվականի տարեվերջին ներկայացվելիք Վեդու ջրամբարի իշխման տակ գտնվող փորձնական տարածքներում մեկնարկած ներտնտեսային ոռոգման ցանցի շինարարական աշխատանքների վերջին մասի դիմաց նախատեսվող և ետերաշխիքային գումարների վճարման գործընթացները։

«***11006 Ֆրանսիայի Հանրապետության կառավարության աջակցությամբ իրականացվող Վեդու ջրամբարի կառուցման ծրագրի խորհրդատվություն և կառավարում»*** միջոցառում***,*** որով նախատեսված են վճարելու մատուցվելիք աուդիտորական ծառայությունների դիմաց նախատեսվող վճարումները, **5,097.0 հազ. դրամ (**11.7 հազ. Եվրո) գումարով՝ հաշվարկված **1 Եվրո=435.91 ՀՀ դրամ** փոխարժեքով:

**5-6 «Ախուրյան գետի ջրային ռեսուրսների ինտեգրացված կառավարում ծրագիր, Ջրային ռեսուրսների համալիր կառավարում (ՋՌՀԿ)/Ախուրյան գետ, փուլ 1»**

**7-8 «Ախուրյան գետի ջրային ռեսուրսների ինտեգրացված կառավարում ծրագիր, Ջրային ռեսուրսների համալիր կառավարում (ՋՌՀԿ)/Ախուրյան գետ, փուլ 2»**

**9 Գերմանիայի զարգացման վարկերի բանկի աջակցությամբ իրականացվող Ախուրյան գետի ջրային ռեսուրսների ինտեգրված կառավարման դրամաշնորհային ծրագիր**

**11007 - Գերմանիայի զարգացման վարկերի բանկի աջակցությամբ իրականացվող Ախուրյան գետի ջրային ռեսուրսների ինտեգրացված կառավարում ծրագրի խորհրդատվություն և կառավարում**

**31004 - Գերմանիայի զարգացման բանկի աջակցությամբ իրականացվող Ախուրյան գետի ջրային ռեսուրսների ինտեգրված կառավարման ծրագրի շրջանակներում ջրային տնտեսության ենթակառուցվածքների հիմնանորոգում**

**11008 - Գերմանիայի զարգացման վարկերի բանկի աջակցությամբ իրականացվող Ախուրյան գետի ջրային ռեսուրսների ինտեգրացված կառավարման ծրագրի երկրորդ փուլի խորհրդատվություն և կառավարում**

**31006 - Գերմանիայի զարգացման վարկերի բանկի աջակցությամբ իրականացվող Ախուրյան գետի ջրային ռեսուրսների ինտեգրացված կառավարման ծրագրի երկրորդ փուլի շրջանակներում ջրային տնտեսության ենթակառուցվածքների հիմնանորոգում**

**«Ախուրյան գետի ջրային ռեսուրսների ինտեգրացված կառավարում ծրագիր, Ջրային ռեսուրսների համալիր կառավարում (ՋՌՀԿ)/Ախուրյան գետ, փուլ 1» (այսուհետ՝ Փուլ 1)** և **«Ախուրյան գետի ջրային ռեսուրսների ինտեգրացված կառավարում ծրագիր, Ջրային ռեսուրսների համալիր կառավարում (ՋՌՀԿ)/Ախուրյան գետ, փուլ 2» (այսուհետ՝ Փուլ 2) (1004 ծրագրի 31004 և 31006 միջոցառումներ)** ծրագրերի շրջանակներումնախատեսվում է կառուցել Կապսի ջրամբարը՝ ընդհանուր 25 մլն մ3 ծավալով, որի դեպքում պատվարի բարձրությունը կլինի H=33մ, ինչպես նաև նախատեսվում է իրականացնել գոյություն ունեցող ջրաչափական կետերի վերակառուցում և նոր/լրացուցիչ ջրաչափական կետերի կառուցում Ախուրյան գետի վերին հոսանքի երկայնքով: Կապսի 25 մլն մ3 ծավալով ջրամբարի կառուցումը կբարձրացնի Շիրակի և Ախուրյանի Աջափնյա ջրանցքների իշխման տակ գտնվող հողատարածքների ջրապահովվածության մակարդակը: Կապսի 25 մլն մ3 ծավալով ջրամբարի իշխման տակ տեղաբաշխված է «Շիրակ» ՋՕԸ–ի կողմից սպասարկվող (Շիրակի մայր ջրանցք) համայնքների շուրջ 12325 հա հողատարածքներ: Կանոնավոր և հուսալի ոռոգման արդյունքում կավելանան գյուղատնտեսական մթերքների արտադրությունը, ինչպես նաև ֆերմերները կսկսեն մշակել ավելի եկամտաբեր մշակաբույսեր:

Հարկ է նաև նշել, որ ՀՀ կառավարությունը՝ ի դեմս երկրի ղեկավարի, բազմիցս նշել է Կապսի ջրամբարը 60 մլն մ3 ծավալով կառուցելու ռազմավարական նշանակությունը և պետության պատրաստականությունը այս հարցում։ Այս կաապակցությամբ քննարկում են ընթանում 2024 թվականին Կապսի ջրամբարը 60 մլն մ3 ծավալով կառուցելու նախագծահետազոտական աշխատանքների մեկնարկման համար։

2023թ. ապրիլի 21-ին կնքվել է «Կապսի ջրամբարի և օժանդակ կառուցվածքների կառուցում» պայմանագիրը 74,163,359.9 Եվրո գումարով առանց չնախատեսված 8,856,403.2 եվրո ծախսերի: Չնախատեսված շուրջ 8.8 մլն Եվրո ծախսերն անհրաժեշտության դեպքում նախատեսվում է վճարել 2025-2026թթ.։

Ծրագրի շինարարական աշխատանքները մեկնարկել են 2023թ. հունիսի 9-ին՝ շուրջ 3 տարի ժամկետով։

«***31004 - Գերմանիայի զարգացման բանկի աջակցությամբ իրականացվող Ախուրյան գետի ջրային ռեսուրսների ինտեգրված կառավարման ծրագրի շրջանակներում ջրային տնտեսության ենթակառուցվածքների հիմնանորոգում»*** միջոցառում***,*** որով նախատեսված են 2025թ.-ի համար կապիտալ ծախսերը կազմում են **8,222,132.0 հազ. դրամ (**18,862.0 հազ. Եվրո) գումարներով, իսկ 2026թ.-ի համար կապիտալ ծախսերը կազմում են **8,902,999.2 հազ. դրամ (**20,423.9 հազ. Եվրո) գումարներով՝ հաշվարկված **1 Եվրո=435.91 ՀՀ դրամ** փոխարժեքով:

«***11007 - Գերմանիայի զարգացման վարկերի բանկի աջակցությամբ իրականացվող Ախուրյան գետի ջրային ռեսուրսների ինտեգրացված կառավարում ծրագրի խորհրդատվություն և կառավարում»*** միջոցառում***,*** որով նախատեսված միջազգային փորձագետ-խորհրդատուների ծառայությունների դիմաց նախատեսված վճարումները, ինչպես նաև՝ պահպանման ծախսերը, համապատասխանաբար` 2025 թվականին՝ **214,565.4 հազ. դրամ (**492.2 հազ. Եվրո) գումարով, 2026 թվականին՝ **241,867.5 հազ. դրամ (**554.9 հազ. Եվրո) գումարով, 2027 թվականին՝ **147,038.5 հազ. դրամ (**337.3 հազ. Եվրո)՝ հաշվարկված **1 Եվրո=435.91 ՀՀ դրամ** փոխարժեքով:

«***11008 - Գերմանիայի զարգացման վարկերի բանկի աջակցությամբ իրականացվող Ախուրյան գետի ջրային ռեսուրսների ինտեգրացված կառավարման ծրագրի երկրորդ փուլի խորհրդատվություն և կառավարում»*** միջոցառում***,*** որով նախատեսված է վարկային և առանձնացված համաձայնագրերով խորհրդատվական ծառայությունների դիմաց անհրաժեշտ վճարումները՝ միայն 2027 թվականին՝ **575,401.2 հազ. դրամ (**1,320.0 հազ. Եվրո)՝ հաշվարկված **1 Եվրո=435.91 ՀՀ դրամ** փոխարժեքով:

«***31006 - Գերմանիայի զարգացման վարկերի բանկի աջակցությամբ իրականացվող Ախուրյան գետի ջրային ռեսուրսների ինտեգրացված կառավարման ծրագրի երկրորդ փուլի շրջանակներում ջրային տնտեսության ենթակառուցվածքների հիմնանորոգում»*** միջոցառում***,*** որով նախատեսված են Կապսի ջրամբարի կառուցման համար անհրաժեշտ կապիտալ ծախսերի մի մասը, վճարումները նախատեսվում է 2024-2026 թվականներին, մասնավորապես՝ համապատասխանաբար` 2025 թվականին՝ **3,805,494.3 հազ. դրամ (**8,730.0 հազ. Եվրո) գումարով, 2026 թվականին՝ **2,010,504.1 հազ. դրամ (**4,612.2 հազ. Եվրո) գումարով, հաշվարկված **1 Եվրո=435.91 ՀՀ դրամ** փոխարժեքով:

**11009 «Գերմանիայի զարգացման վարկերի բանկի աջակցությամբ իրականացվող Ախուրյան գետի ջրային ռեսուրսների ինտեգրացված կառավարման դրամաշնորհային ծրագիր».**

Համաձայն ՀՀ կառավարության 06.06.2019թ. № 735-Ն որոշման՝ ՀՀ և Վերականգնման վարկերի բանկի միջև 18.07.2019թ. ստորագրվել է «Ջրային ռեսուրսների համալիր կառավարում (ՋՌՀԿ)/Ախուրյան գետ, փուլ 1» ծրագրի շրջանակներում մատուցվելիք փորձագիտական ծառայություններն իրականացնելու նպատակով 300.0 հազ. Եվրո գումարի չափով դրամաշնորհային համաձայնագիրը։

Միջոցառման շրջանակներում նախատեսվում է ֆինանսավորել «Ախուրյան գետի ջրային ռեսուրսների ինտեգրված կառավարման ծրագրի» Կապսի ջրամբարի կառուցման Փուլ I փուլի փորձագիտական ծառայությունների իրականացումը՝ շրջակա միջավայրի վրա սոցիալական գնահատման (ՇՄՍԱԳ) և այլ խորհրդատվական ծառայությունների մատուցման պայմանագրի շրջանակներում։

Միջոցառմամբ նախատեսված գումարը կազմում է համապատասխանաբար` **51,656.1 հազ. դրամ (**118.5 հազ. Եվրո) գումարով՝ հաշվարկված **1 Եվրո=435.91 ՀՀ դրամ** փոխարժեքով:

«Ախուրյան գետի ջրային ռեսուրսների համապարփակ կառավարում ծրագրի Փուլ 1-ին» ծրագիրն ընդգրկում է Կապսի պատվարի և ջրամբարի կայունացում, վերականգնում և շինարարություն: Կապսի ջրամբարի կառուցման հետևանքով անհրաժեշտություն է առաջանում հողերի ձեռքբերման և Ազդակիր Անձանց/Ազդակիր ՏՏ-ների վերաբնակեցման, մասնավորապես ջրամբարի տարածքից, ինչպես նաև այնպիսի օժանդակ կառույցների տեղափոխման, ինչպիսիք են ճանապարհները, ոռոգման ջրանցքները և էլեկտրամատակարարման օդային գծերը: Ամենամեծ խնդիրը Ջրաձոր գյուղի վերաբնակեցումն է:

Ծրագրի շրջանակներում Իրականացման Խորհրդատուն կատարել է այն տարածքի թեքության կայունության ուսումնասիրություն, որտեղ տեղակայված է Ջրաձոր համայնքը: Ուսումնասիրության արդունքները ցույց են տվել, որ պատվարի կառուցման երկու փուլերում էլ բնակատեղի անվտանգությունը կխախտվի, ինչպես նաև կհեղեղվի դրա մոտեցման ճանապարհը: Ավելի կոնկրետ, ուսումնասիրությունից ակնհայտ է դարձել, որ նույնիսկ առանց պատվարի և ջրամբարի կառուցման, Ջրաձորի որոշ հատվածներ երկրաշարժի ընթացքում կարող են սահել դեպի ձորը՝ աշխարհագրական անբարենպաստ պայմաններից ելնելով: Այս եզրահանգմանն են եկել նաև 1980-ականներին իրականացված ուսումնասիրությունները: Հետևաբար, հիմք ընդունելով գնահատման արդյունքները, առաջարկվել է տեղափոխել Ջրաձոր գյուղը:

Fichtner GmbH & Co. KG միջազգային խորհրդատվական ընկերության կողմից «Բնապահպանական և սոցիալական ազդեցության գնահատում» խորհրդատվական ծառայությունների շրջանակում մշակվել է «Հողերի ձեռքբերման և վերաբնակեցման գործողությունների պլան» (ՀՁՎԳՊ) փաստաթուղթը, որում հաշվարկված նախնական գումարը կազմում էր 5,176,885.5 հազ․ ՀՀ դրամ։ Փաստաթղթում ներառված են այն պարտավwրությունները, ընթացակարգերը և գործողությունները, որոնք իրականացվելու են Ծրագրի ազդակիր անձանց, տնային տնտեսություններին վերաբնակեցնելու և փոխհատուցումներ տրամադրելու ուղղությամբ։ Ծրագրի իրավական և քաղաքականության շրջանակի համար հիմք են հանդիսանում Հողերի ձեռքբերման և վերաբնակեցման վերաբերյալ ՀՀ օրենսդրությունը, «KfW» բանկի կայուն զարգացման ուղեցույցն ու ՀԲ Գործառնական քաղաքականությունները (ԳՔ): Հարկադիր վերաբնակեցման մասով ՀՀ օրենքների և ՀԲ Գործառնական քաղաքականությունների միջև տարբերությունների կամ բացերի դեպքում կիրառվելու է Ազդակիր Անձանց/Ազդակիր ՏՏ-ների համար առավել շահավետ դրույթը:

ՀՁՎԳՊ-ի շրջանակներում հատկորոշվել են Ծրագրի բոլոր ազդակիր ֆիզիկական և իրավաբանական անձինք, գնահատվել է ազդեցության չափը, ինչպես նաև միջազգային չափանիշների և ՀՀ օրենսդրության համաձայն պարզաբանվել իրավունքի շրջանակը և ուրվագծվել համապատասխան փոխհատուցումները, եկամտի վերականգնման ու վերաբնակեցման գործողությունները: ՀՁՎԳՊ-ում նկարագրված է փոխհատուցման և վերաբնակեցման գործողությունների իրականացման ժամանակացույցն ու կազմակերպչական միջոցառումները: ՀՁՎԳՊ-ով ներկայացված փոխհատուցումների տրամաբանությամբ, Ծրագրի ազդեցություններից ԱԱ-ների կենսապայմաններն ու կյանքի որակը չպետք է վատթարանան, այլ ընդհակառակը, առնվազն վերականգնվեն մինչև Ծրագրի մեկնարկն ունեցած մակարդակին: Ազդակիր տարածքներում գտնվող բոլոր մասնավոր հողերը ձեռք են բերվելու կամ փոխարինվելու են համաձայն սույն ՀՁՎԳՊ-ի դրույթների, քանի որ այս տարածքներում Ծրագրի ազդեցությունը մշտական է լինելու, այսինքն հողերը/անշարժ գույքը ազդեցության արդյունքում դուրս են գալու տնտեսական շրջանառությունից:

Ծրագրի այս փուլում նախագծային որոշ տվյալներ դեռ վերջնական չեն և Ծրագրի հետագա փուլերում դեռ կարող են փոխվել, ուստի ՀՁՎԳՊ-ն մշակվել է նկատի ունենալով հնարավոր առավելագույն ազդեցությունը Հողօգտագործման և Վերաբնակցման տարածքների վրա: ՀՁՎԳՊ-ի մշակման համար հիմք են հանդիսացել Ծրագրի բոլոր ԱԱ-ների մանրամասն մարդահամարը, յուրաքանչյուր ազդագիր գույքի մանրամասն չափագրումը, ուսումնասիրությունը, կորուստների գույքագրումը, ինչպես նաև քննարկումները ԱԱ/ԱՏՏ- ների և այլ շահառուների, ինչպիսիք են ՏԻՄ-երը, ՀԿ-ները և այլն: Ուսումնասիրության արդյունքների համաձայն՝ ԱՏՏ-ների 83%-ը նախընտրում են վերաբնակեցումը նոր կառուցվող գյուղում, իսկ 12,8%-ը՝ դրամական փոխհատուցումը, 4,2 %-ը չի ընտրել փոխհատուցման վերոնշյալ տարբերակներից ոչ մեկը։

Փոխհատուցման իրավունք է վերապահված այն բոլոր ԱԱ-ներին, որոնք ժամանակավոր կամ մշտապես կկորցնեն իրենց հողատարածքը կամ սեփականությունը կամ դրա հասանելիությունը (օրինական կարգավիճակ ունեցող հողատարածքներ, օրինականացման ենթակա հողատարածքներ, կամ առանց օրինական կարգավիճակի հողերը), վարձակալներին կամ հողօգտագործողներին՝ անկախ իրավունքի գրացված լինելուց կամ չլինելուց, ինչպես նաև մշակաբույսերի կամ հողին կից այլ օբյեկտների/կառույցների սեփականատերերին:

ՀՁՎԳՊ-ի մշակման փուլում վերաբնակեցման հնարավոր վայրի մասին ԱԱ-ների և այլ շահառուների հետ քննարկումներ են իրականացվել, և առաջարկվող վերաբնակեցման տեղանքի շուրջ ստացվել է Ամասիա համայնքի ավագանու նախնական համաձայնությունը, ինչպես նաև Քաղաքաշինության կոմիտեի «Կարող է դիտարկվել որպես վերաբնակեցման տարածք» նախնական եզրակացությունը:

ՀՁՎԳՊ-ի իրականացումը (փոխհատուցման վճարումները և ԱԱ-ների արդյունավետ վերաբնակեցումը) մշտադիտարկվելու է Արտաքին մշտադիտարկող խորհրդատուի կողմից և արդյունքները ներկայացվելու են հաշվետվությունների տեսքով:

ՀՁՎԳՊ-ն առաջարկում է նաև ծրագրի հետևանքով կրած կենսապահովման միջոցների վրա ազդեցությունների մեղմման լիարժեք միջոցառումներ: Ծրագիրը հետևաբար նաև աջակցելու է ԱՏՏ-ներին (հատկապես խոցելի տնային տնտեսություններին) կենսապահովման միջոցների և կենսապայմանների վերականգնման ուղղությամբ:

**10 Գերմանիայի զարգացման վարկերի բանկի աջակցությամբ իրականացվող Ախուրյան գետի ջրային ռեսուրսների ինտեգրացված կառավարում փուլ 1 ծրագրով Ջրաձոր գյուղի վերաբնակեցման գործողությունների խորհրդատվություն և կառավարում**

ՀՀ կառավարության 27.08.2020թ. № 1411-Լ որոշմամբ հաստատվել է Ջրաձոր գյուղի «Հողերի ձեռքբերման և վերաբնակեցման գործողությունների պլանը» (ՀՁՎԳՊ), որով նախատեսվում է մինչև 2026թ. իրականացնել ՀՀ Շիրակի մարզի Ջրաձոր համայնքի վերաբնակեցման գործընթացը՝ Կապսի ջրամբարի կառուցման նպատակով։ Ծրագիրը ֆինանսավորվելու է միայն ՀՀ կառավարության համաֆինանսավորման միջոցներով և ընդհանուր նախնական բյուջեն կազմում է **4,950,011,494.52 ՀՀ դրամ**։



2020թ. սկսվել են համապատասխան կազմակերպչական գործընթացները, կնքվել են խորհրդատվական ծառայությունների մատուցման պայմանագրեր։ 2022թ. մեկնարկել են գյուղի կառուցման նախագծահետազոտական աշխատանքները, որոնք նախատեսվում է ավարտել 2024 թվականի սկզբին։ Արդյունքում՝ կհստակեցվի շինարարական աշխատանքների ճշգրտված արժեքը և «Հողերի ձեռքբերման և վերաբնակեցման գործողությունների պլանը» (ՀՁՎԳՊ) բյուջեի հոդվածային վերաբաշխման անհրաժեշտություն կառաջանա՝ ՀՀ կառավարության 27.08.2020թ. № 1411-Լ որոշման համապատասխան փոփոխության միջոցով։ Արդեն իսկ այս կապակցությամբ իրականացվում են անհրաժեշտ միջոցառումներ։

ՀՁՎԳՊ-ի ազդակիր անձանց փոխհատուցումների և օժանդակությունների տրամադրման աշխատանքների կազմակերպման հանձնաժողովը ձևավորվել է ՀՀ Տարածքային կառավարման և ենթակառուցվածքների նախարարության Ջրային կոմիտեի նախագահի 2022 թվականի նոյեմբերի 11-ի հրամանով և իր աշխատանքները սկսել է 2023 թվականի հունվարի 24-ից։ Փոխհատուցումների և օժանդակությունների տրամադրման գործընթացն ակտիվ ընթացքի մեջ է։

Միջոցառման իրականացումը կշարունակվի 2025-2027թթ․ և նախատեսված գումարը 2025թ.-ի համար կազմում է համապատասխանաբար` **801,112.7 հազ. դրամ**, **134,360.6 հազ. դրամ** և **63,350.0 հազ. դրամ։**

**11** **Գերմանիայի զարգացման վարկերի բանկի աջակցությամբ իրականացվող Ախուրյան գետի ջրային ռեսուրսների ինտեգրացված կառավարման փուլի 1 ծրագրով Ջրաձոր գյուղի վերաբնակեցման համար ենթակառուցվածքնների և բնակելի տների կառուցում**

Նոր գյուղի շինարարական աշխատանքների նախագծահետազոտական աշխատանքներն կավարտվեն 2024 թվականի տարեսկզբին, որին հաջորդելու է կապալառուի ընտրության մրցութային գործընթացը։ Այս պահին նախնական հաշվարկներով պարզ է, որ շինարարության արժեքը կկազմի շուրջ 7.0 մլրդ դրամ։ ՀՀ կառավարությունը կքննարկի ներկայացվող նախագծահետազոտական աշխատանքների փաստաթղթերը և նախատեսվում է փոփոխություններ կատարել ՀՀ կառավարության 27.08.2020թ. № 1411-Լ որոշման մեջ՝ գումարի ավելացմամբ ապահովելով գյուղի կառուցման աշխատանքների մեկնարկը։

Միջոցառման իրականացումը կշարունակվի 2025-2027թթ․ և նախատեսված գումարը 2025թ.-ի համար կազմում է համապատասխանաբար` **3,076,000.0 հազ. դրամ**, **2,636,245.7 հազ. դրամ** և **67,847.0 հազ. դրամ։**

**12 11011 - Զարգացման ֆրանսիական գործակալության աջակցությամբ իրականացվող ոռոգման ոլորտի ֆինանսական կայունության և ոռոգման կառավարման կարողությունների բարելավման դրամաշնորհային ծրագրի խորհրդատվություն և կառավարում**

Ծրագրի նպատակն է աջակցել ՀՀ կառավարությանը ոռոգման ոլորտի ընթացիկ բարեփոխումների հարցում` կենտրոնական և տեղական մակարդակներում կարողությունների զարգացման և ջրօգտագործողների միավորումներին տրամադրվող սուբսիդիաների կրճատման միջոցով, ներդնել նորարարական կայուն մեխանիզմներ` ուղղված ոռոգվող գյուղատնտեսության տնտեսական զարգացման խոչընդոտներին: Ծրագիրը նախատեսվում է իրականացնել 2024-2026 թվականներին վերոնշյալ միջոցառման միջոցով և նախատեսված գումարը կազմում է համապատասխանաբար` 2025 թվականին **313,855.2 հազ. դրամ (**720.0 հազ. Եվրո) գումարով, 2026 թվականին **183,082.2 հազ. դրամ (**420.0 հազ. Եվրո) գումարով, ՝ հաշվարկված **1 Եվրո=435.91 ՀՀ դրամ** փոխարժեքով:

Հարկ է նշել, որ 2024 թվականին մեկնարկել են խորհրդատուի ընտրության մրցութային գործընթացները։